
SITUAȚIA GEOGRAFICĂ. 


După ce trenul de laşi-Chişinău scapă de podi- 
şul sterp de pe lângă Pârliți şi de panta râpoasă dela 
Pereval, una din cele mai înalte localități din Basarabia, 
dă în pitoreasca vale a Bâcului și cu uşurinţă alunecă pe 
lângă dunga șerpuitoare, âsciinsă în ierburi și stufuri a 
râulețului. 7 9S aaa 

Pe de o parte și alta, pe culmele dealurilor, care 


se îndesesc spre luncă” fâuTui” Se înalță codrii Bâcului, 
cari pe alocurea se coboară și pe coasta dealurilor ŞI 
se perindează cu livezile bogate în pruni Şi cu ogoarele 
mici ale ţăranilor. Ici, colea, la dreapta şi la stânga, se 
ascund în livezi satele vechi ale Moldovenilor. Cu cât 
inaintezi spre Chişinău, cu atât se lărgeşte valea Bâcului. 
Însăși râulețul, întretăiat în mai multe locuri de linia 
ferată, care se lipeşte când de poalele unui deal, când 
de ale altuia, nu se vede, şi cursul lui se poate ghici 
doar după sălcile gânditoare, cari pe alocurea străjuesc 
albia de obicei seacă în timpul verii a râului. Pădurile 
se răresc, se schimbă și aspectul general al localităţii, 
ŞI imediat ce treci Ghidighișul, dealurile îndepărtate de 
O parte și de alta a râului, dau năvală brusc spre râu, 
căutând parcă să-l astupe, lăsând numai un coridor 


îngust și înalt, prin care cu greu străbate râuleţul. Sunt 
vestitele chei ale Bâcului, această ciudată formaţiune 
geologică, care în imaginaţia poporului îşi găseşte expli- 
cație în încercările diavolilor de a bară cursul râului cu 
blocuri uriaşe de piatră, o legendă frumoasă pe care a 
cunoscut-o încă și Dimitrie Cantemir. 

Mintea iscoditoare a cărturarilor a văzut însă în 
acest joc capricios al naturii o operă omenească, un zid 
artificial de piatră, care legă Nistrul şi Prutul, tăind 
Basarabia în două. 

De fapt, cheile Băcului nu sunt decât una din cele 
patru cascade ale râului — cheile de lângă Ghidigh:și, 
între Ghidighişi şi Chişinău, de lângă Chişinău şi cele de 
lângă Bulboaca, dealuri de loess aşezate pe piatră 
calcaroasă, tăiate de cursul râului cine ştie când, poate în 
epoca terțiară. Bâcul este unicul râu în Basarabia cu 
atâtea chei. 

După ce treci cheile dela Ghidighiși, valea râule- 
țului din nou îşi ia înfăţişarea ei obişnuită, ea se lăr- 
geşte, împingând dealurile la o parte, devine mai mlă- 
știnoasă, dar la un moment dat dealurile se apropie din 
nou formând chei noui. După ce treci şi aceste chei, 
valea se lărgeşte din nou, şi la dreapta pe povârnişul 
puțin pronunţat al dealului apare Chişinăul. 

Călătorul rus A. Demidov, care a trecut prin Chi- 
şinău pe la anul 1838, nu fără oarecare doză de ironie, 
scrie: „Despre Chișinău nu putem spune nimic, in afară 
de aceia doar, că el este foarte vast și că el, ca și 
Roma, este așezut pe câteva coline“. Această comparație 
măgulitoare pentru mândria cetățenilor Chişinăului, are 


in ca și un sâmbure de adevăr. Când te apropii de Chi- 
șinău, clădirile cu acoperișurile lor roşii. verzi şi cenu- 


O mahala a Chişinăului, 





ŞII, par aruncate pe dzaluri, deasupra cărora se înalță câ- 
teva biserici și coșuri ds mori, iar în depărtare, mai 


sus pe povârniş, se vede Catedrala frumoasă a Chişinău- 
lui, înconjurată de clădiri masive. 

Dacă însă treci pe partea opusă a oraşului, pe 
malul stâng al râului, pe dealul dela Visterniceni (Râş- 
canovca), de unde se deschide o admirabilă privelişte 
asupra întregului oraș şi asupra șesului din dreapta, vezi 
cu totul altceva. Dealul dela Visterniceni se apropie de 
dealul bisericii Mazarachi din dreapta râului, formând 
un chei, iar şesul între acest chei şi cel de mai jos de 
Ghidighiși pare un lac secat. Dela biserica Mazarachi, 
deacurmezişul şesului, se întinde un deal, culmea căruia 
mer;e spre drumul Hânceșştilor până când dă în dealul 
care merge paralel cu cursul râului. De la această culme, 
în dreapta și în stânga, fug dealuri mai mici, cari 
împreună cu culmea ce porneşte de la biserica Maza- 
rachi, formează un fel de terasă mare, pe care este așezat 
Chișinăul. Sub această terasă uriaşă, formată din loess 
şi nisip, zac straturi de piatră de calcar din epoca ter- 
iară, de unde prin puțuri arteziene orașul se aprovizio- 
nează cu apă. Cu câţiva ani înainte de război, un zia- 
rist naiv a răspândit știrea, că orașul Chișinău este aşe- 
zat pe un lac şi este ameninţat cu prăbușirea, fapt care 
i-a pus pe gânduri pe cetăţenii Chişinăului, care n au 
văzut altă apă decât acea a Bâcului. Dar lăsăm această 
chestiune pe seama geologilor. 

Configuraţia topografică a oraşului Chişinău face im- 
presia, cum am văzut, că Chişinăul este aşezat pe co- 
line. Partea de jos a orașului, acea de lângă Bâc, este 
așezată pe colinele nenivelate, pe cari sunt împrăştiate 
în dezordine căsuțele mici ale mahalalelor şi cari sunt 

brâzdate de străzi înguste și strâmbe. Bisericele mai vechi: 
Mazarachi, Bunavestire și Visterniceni (Râşcanovca) 


Spre Chişinău, 





sunt așezate pe vârfurile a trei coline la aceiași înălțime 
| în așa fel, că dacă S'ar trage câte o linie dreaptă dela 


una la alta, s'ar forma un triunghiu dreptunghiu. La fel 
sunt şi piscurile dela vechea catedrală şi piscul zis In- 
zov, unde pe vremuri locuia guvernatorul Basarabiei cu 
acest nume şi unde şi-a petrecut zilele de surghiun scrii- 
torul rus Pușchin. 

Partea oraşului nou se începe mai sus pe povârni- 
șul nivelat, și aşezarea ei este determinată de cursul 
Bâcului, dealungul căruia se aşterne pe o distanţă foarte 
mare întreg orașul. 

Pe cât este de saracă ca floră partea nordică a îm- 
prejurimilor oraşului, povârnişul cu „drumul Orheiului“, 
pe atât de bugată și variată ca aspecte este partea su- 
dică. Povârnișul dealulului deasupra orașului şi câteva 
văi care brăzdează acest deal, sunt îmbrăcate în vii şi li- 
vezi, cari în special vara sunt de un pitoresc neîntrecut. Şo- 
seaua care duce spre Costiujeni, ar putea concura ca fru- 
museţe cu cele mai încântătoare localităţi, iar şoseaua Hân- 
ceştilor, valea Buiucanilor, Schinoasa, Malina Mică şi 
împrejurimele Şcoalei de viticultură, par o grădină fără 
de capăt, cu căsuțe mici ţărăneşti, mai rar cu vile mo- 
derne. De pe culmea dealului care domină oraşul Și 
care se începe de la Buiucani şi se întinde până aproape. 
de Băcioi, se deschid privelişti fermecătoare, atât asupra 
orașului, cât şi asupra văilor din partea opusă a dea- 
lului. Aceste peisaje frumoase stârneau admirația chiar 
acelor, căror nu le plăcea orașul. Asttel scriitorul rus 
A, Storojenco, care a vizitat Basarabia la anul 1829 şi 
care a avut ocazia să petreacă la o vie deasupra ora- 
șului, scrie: „Privirea mea alunecă pe dealurile, acope- 
rite cu vii și pomi fructiferi .. Chișinăul era ca pe palmă. 

De departe el părea un oraș mare și frumos ; se vedeau 
bisericile albe și casele mari; soarele ardea pe cupolele 
și crucile templelor; clădirile păreau că sunt în mijlocul 
grădinilor şi totul la un loc forma o panoramă splendidă“. 

Şi întradevăr, din viile din partea sudică a orașului 
se deschide vederea asupra părții moderne a orașului, 
unde se găsesc cele mai frumoase clădiri; de aici se 
poate vedea monuinentala clădire a liceului No. 3, unde 
sa votat unirea, palatele de pe strada viilor, clădirile 
publice în cap cu sinistrul castel, penitenciarul Chiși- 
năului, clădire in stil genovez de o rară originalitate ca 
arhitectură, despre care vestitul geograf E. Reclus, scrie: 
„Clădirea principală a orașului este uriașa pușcărie cu 
patru turnuri cu dinți, care se inalță deasupra caselor 
joase“. 

In afară de aceste vii Și livezi, cari nu sunt în- 
deajuns preţuite de către populaţia Chișinăului, în apro- 
piere de oraș nu se găsesc alte localități frumoase. 
Codrii se încep la vre-o cincisprezece kilometri, râuri 
mai mari în apropiere nu sunt. 

Ce i-a făcut pe întemeietorii Chișinăului să aleagă 
această localitate pentru aşezare omenească ? Este ex- 
plicabilă din punct de vedere geografic originea orașe- 
lor de pe țărmurile mărilor Și ale râurilor mari, ŞI! e 
greu de făcut vre-o presupunere cu privire la originea 
oraşelor cum este Chișinăul, care n'a avut nici un fel 
de şanse din punct de vedere al situaţiei geografice pen- 
tru dezvoltare. Chestiunea se simplifică dacă ne arun- 
câm privirea asupra hărţii Basarabiei. Chișinăul este aşe- 
zat pe drumul care duceă din nordul Moldovei spre Ti- 

ghina și vadul Nistrului de acolo, drumul Crimeei, iar 
pe de altă parte el se găseşte aproape la mijlocul dru- 
mului între vechile centre comerciale din Moldova, Or- 
hei și Căușeni. Că valea Bâcului a fost drumul spre 
vadul Nistrului găsim mărturii şi la cronicarii noştri. 

„Rămăind Ghica Vodă“, scrie Miron Costin, „numai 
cu boerii, n'au cutezat să mai zăbovească la Lăpușna, 
ce au purces pre Bâc spre Tighinea“. Încrucişarea aces- 
tor drumuri a determinat dezvoltarea primei așezări şi 
transformarea ei în târg, care dealtfel s'a întâmplat, cum 
vom vedea mai departe, destul de târziu. 

Clima Chişinăului, care este aşezat la 470 02" Iati- 
tudine nordică și la 280 49 45” longitudine estică dela 
Ghreenvitc şi care atinge înălțimea deasupra mării de 
113,3 m. este pronunțat continentală. Temperatura me- 
die anuală este de 9,6” ceiace are aproximativ Parisul 
și Viena, dar trecerea dela un anotimp la altul se face 
mai brusc, precum și diferența între minimum și maxi- 
mum a temperaturii este mai mare. Cele mai multe ploi 
cad de obicei în lunile Mai, lunie și lulie, care, îm- 
preună cu cele din timpul iernii şi în alte luni, dau me- 
dia anuală de 433 m.m. Toamna este cel mai frumos 
anotimp în regiunea Chișinăului. Clima cam aspră a 
Chişinăului, călduroasă vara și uneori prea friguroasă 
iarna, nu poate fi considerată ca dăunătoare sănătăţii. 
Şi dacă partea „riverană“ a oraşului n'ar fi expusă ma- 
lariei, cetățenii Chişinăului ar fi şi mai mulțumiți de 
orașul său. 

ISTORIA ORAȘULUI. 


Chișinăul este unul din puţinele oraşe, al cărui nume 
n'a suterit nici un fel de schimbare în cursul unui rând 
de veacuri. Şi în vremea lui Alexandru-cel-Bun, numele 
Chișinăului se pronunţă, ca și astăzi. In cele mai multe 
acte numele lui figurează astfel: Chișinău, în unele 
Chișnău, formă populară întrebuințată şi acuma, foarte 
rar—Cheșeneu, iar în documentele slavonești— Cheșenev, 
Chișenev, Chișinev. 

Etimologia cuvântului Chişinău a dat naştere la mai 
multe teorii. Unii, cari căutau să dovedească caracterul 
Slav al Basarabiei, au emis părerea că denumirea Chi- 
șinăului provine dela cuvântul ucrainean Chișeni, ceea 
ce înseamnă „buzunar“. Ei explicau :originea cuvântului 
prin faptul că Chișinăul în vechime era un centru CO- 
mercial, unde se adunau negustori ucraineni, armeni, 
evrei şi moldoveni, că acest oraş bogat era un fel de 
„buzunar“. Nu mai puţin ciudată era Și teoria, cum că 
cuvântul Chişinău derivă dela Câșia nouă, adică târla 
nouă de oi. Susţinătorii acestei teorii pastorale, plecau 
dela legenda idilică, cum că în prima jumătate a vea- 
cului XIX-lea în partea de sus a orașului, unde astăzi 
se înalță liceul real, era o târlă de Oi, că mai înainte 
târla ar fi fost în alt loc — Câşla veche (Câșia — cu- 
vânt tătăresc); în jurul acestui adăpost al oilor stră- 
MOȘII Orăşenilor de astăzi sau adunat cir “Wicâtul, "pu 
nând bazele acestei aşezări omenești. Mai aproape de 
adevăr ar fi părerea că cuvântul Chișinău provine dela 
Keșene—ceiace înseamnă în limba tătărească capelă pe 

mormânt, sau Keșen—schit, mânăstire. Această din urmă 
teorie s'ar sprijini pe un act dela 1420, din care ar re- 

eşi, că în Chișinău, în vremurile acelea era o mânăstire, 
după presupunerile unora, în locul bisericii Mazarachi 

de astăzi. Cum vom vedea mai jos, acest act se referă 
cu totul la o altă localitate și se interpretă greşit. 

La aceste teorii, care nu rezolvă problema originei 
denumirii Chişinăului, adăogăm şi părerea noastră. În 
regiunea codrului în Basarabia se găsesc câteva sate cu 
nume ungurești, probabil locuite odată de o populaţie 
maghiară din primele așezări săcuieşti ori coloniști „des- 
călecători“ mai târziu aduși de către domnii Moldovei 
din Ardeal. Așa este satul Ohidighişi dela Hidegeș ceia 
ce înseamnă—,locul rece“, pe româneşte Recea. Ceva mai 
sus pe Bâc în apropiere se găsește şi un sat cu nu- 
mele feceu ; Miclăușeni, (satul lui Nicolae), Orhei de la 
Orhely — Cetate de pază, Micâuţi, Teleșău, Văscăuți, — 
toate aceste denumiri par ungurești, precum și izvorul 
de lângă Chișinău Burcut de la Borcut-— „fântână de vin“. 
Este sigur că și numele de Chișinău, cu sufixul âu de 
proveniență ungurească, este un cuvânt maghiar poate 
dela K'isjenă (leno cel mic) de unde provine şi denu- 
mirea oraşului Chişinău din Ardeal, sau, dela cuvintele 
Keszenlevă, Keszen, Kiszinel 

Această ipoteză ar putea găsi sprijin şi în impreju- 
rârile istorice din veacul al XIII-lea și al XIV-lea, în 
colonizările maghiare din Moldova, cum este regiunea 
Bacăului. 

Este stabilit că actualul sat Ciubârciu, situat pe Nistru 
la o distanţă de vre-o 30 de kilometri mai jos de Ti- 
ghina, pe vremuri a fost un orășel locuit de unouri 
husiți, emigrați pe timpurile lui Alexandru-cel-Bun şi 
ceva mai târziu. Vechiul Ciubârciu era aşezat probabil 
mai sus de satul de astăzi, în localitatea Vârâţi, care 

se găsește la 5 kilometri de actualul sat şi unde se gă- 
sesc urme de așezări omenești, „selişte“. 

După pierderea Cetăţii Albe, Ştefan- -cel-Mare mută 
pârcălăbia de acolo la Ciubârciu. Asemenea emigrări a 





ungurilor erau posibile şi în centrul Basarabiei, în re- 
giunea codrului, şi se puteau face şi înainte de mişcă- 
rile husite. Şi nu este lipsit de interes din acest punct 
de vedere și faptul existenții a unui alt Chișinău, în 
apropiere de Ciubârciu, oraș care există în veacul al 
XV-lea și al XVI-lea, adică când există și satul cu ace- 
lași nume, actualul oraş. 

Acel oraș se găseă pe râul Botna, și fiourează în 
două acte. La 10 Aprilie 1458 Ştefan-cel-Mare confirmă 
mânăstire; Bistriţa stăpânirea bălților dela gurile Botnei, 
bălți care se întind dela revărsarea Botnei în Nistru până 
la Căușenii de astăzi. 

„Și confirmăm“, se spune în acest act, „bisericii mâ- 
năstirii Bistrita, unde este hramul Adormirii Sfintei Năs- 
câtoare de Dumnezeu (dreptul) asupra („denumirii Botna“) 
Botnei, și cu toate iezerile, gârlele și iezișoarele, și de la 
Chișinăul roșu (frumos) până la dealul Zagornei, și mai 
sus și mai jos pe Nistru toate prisăcile cari se găsesc 
in acel hotar“... Localitatea Zavorna, sau mai bine zis 
lacul Zagorna, figurează într'o serie de documente mol- 
doveneşti, începând cu un act a lui Alexandru-cel-Bun 
dela 31 August 1429. Şi astăzi, acest lac, sau mai bine 
zis baltă, poartă denumirea veche Și se găseşte ceva mai 
jos de revărsarea Botnei în Nistru, la vre-o trei kilo- 
metri de satul Chițcani spre Copanca. Și dealul care se 
coboară spre baltă poartă denumirea Zagorna. Despre 
acelaşi Chișinău se vorbeşte în documentul lui Petru 
Rareş din 22 Martie 1535, pri care domnitorul Moldo- 
vei dă pârcălabului de Ciubârciu Tomșa „pentru slujba 
lui drepicredincioasă“... „un loc viran pe Botna, între 

Dobra şi Oale, unde este marele Chişinău ca se înfiin- 
țeze acolo un sat“. Prin urmare, este precis că pe Botna 
nu departe de Nistru mai există un Chişinău, și jude- 
când după faptul că întrun caz el se numeă „frumos“, 
iar în altul „mare“, se poate presupune că aici este 
voroa de un oraș şi că aceste calificative i se atribuiau 
spre deosebire de Chişinăul de pe Bâc. 

Luând în seamă că hotarul bălților Botnei se începe 
la Nistru şi se termină la Căuşeni, nu este exclus că 
Chişinăul de pe Botna se găseă în locul Căușenilor de 
astăzi, fără îndoială o aşezare omenească veche, dat fiind 
și Situația lui geoprafică în drumul care duce dela 
vadul Nistrului la Tighina spre vadul Dunării dela Isac- 
cea şi dela Cetatea-Albă spre oraşele dia nordul Mol- 
dovei. După aşezarea Tatarilor în regiunea Bugeacului, 
în veacul al XVi-lea, Chișinăul devine capitala lor, schim- 
dându-și denumirea în Căuşeni. In ce lzgătură a fost 
Chişinăul de pe Botna cu satul Chișinău de pe Bâc din 
acele vremuri, este greu de făcut vre-o presupunere. 
Este clar că aceste două localități au avut ceva comun 
cu eimigrarile din părțile ungurești in Moldova. 

O mică confuziune a ieșit şi cu data dela care :sto- 
ricii Cmşinăului încep istoria oraşului. S'a stabilit ca un 
fapt netăgăduit, că numele orașului Chişinău se pome- 
neşte pentru prima dată într'un hrisov alui Alexandru- 
cel-Bun din 25 Aprilie 1420. Domnitorul Moldovei dă 
prin acest hrisov boerului său Venea „pentru slujbu 
dreaptă şi credincioasă“ câteva sate „în fara moldove- 
nească“ între care se pomenesc Miclăușeștii, Lozova, 
Dvornicenii, Dumeştii, Sadova şi altele „și hotarul aces- 

tor sate care sunt pe Bâcoveţ: mânăstirea lut „Chișno- 
varzar“ p2 deasupra prisăcii lui Acibco, pe deasupra FHo- 
rodiștii, pe deasupra Lozovei“, etc. 

Slavistul rus de origine românească |. Venelin (Huţu) 
comentând acest text a afirmat încă la anul 1840 că Bâco- 
vățul despre care se vorbește este Bâcul şi că „Chișno- 
vărzăreștii“'“—nu este alta decât o mânăstire a lui Var- 
zar în Chişinău. Această părere greșită a fost repetată 
de toți acei cari au scris despre Chișinău până astăzi. 
Dar e suficient să arunci o privire asupra hărţii Basa- 
rabiei, confruntând nomenclatura geografică din hrisov 
cu cea de pe hartă ca să apară toată absurditatea aces- 
tei afirmaţiuni. Este vorba cu totul de o altă localitate 
care se află la vre-o şaizeci de kilometri dela Chișinău, 
de mânăstirea Vărzărești, aşezată nu departe de înce- 
putul râulețului Bâcovăţ, afluentul Bâcului ; satele care 
se pomenesc în hrisov sunt sate așezate pe acest afiuent, 
in  imprejurimele mânăstirii Vărzăreşti, care în alt 
loc a hrisovului se numsşte pur şi simplu „Mânăstirea 
lui Vărzar“. Cuvântul „Chișno“ probabil că a fost rău 
citit de către romanticul slavist, care în actele publicate 
de el face o mulțime de greşeli de aşa natură, şi acest 
cuvânt probabil sună altfel. 

Tendința lăudabilă a istoricilor Chişinăului de a-și 
reprezentă orașul cât se poate de vechi, prin conside- 
rațiunile de mai sus nu este zdruncinată prin nimic, căci 
Chişinăul apare cu numele său propriu în alt hrisov din 
anul 1436 dat de către Ilie şi Ştefan-Vodă logofătului 
Vancea, în care precizându-se hotarele unei localități, se 
spune urm toarele : „și lângă Bâc de ceialaltă parte pe 

valea care se găsește in fața Cheșendului ( bemueneea) 
lui Acbaș*. 

Din acest act se vede că Chișinăul există în prima 
jumătate al veacului XV-lea, şi nu este exclus, că is- 





toria acestui oraş se începe cu mult mai înainte de a- 
ceastă dată, poate că chiar la începutul aşezărei Mol- 
dovenilor în regiunea Nistrului. Însă Chișinăul nu se 
deosebea la început prin nimic de satele din jurul lui. 
O serie de acte din veacul al XVi-lea și XVII-lea, ne 
arată că Chişinăul eră un simplu sat, că el nu juca nici 
un rol în viaţa politică şi economică a Moldovei răsă- 
ritene. În cele mai vechi hărţi ale Moldovei, cum este 
de exemplu harta lui Reicherstort dela 1541, sau a lui 
lacobo Castaldo din 1584, Chişinăui nu figureză, pe 
când în aceste hărți se găsesc orașele basarabene, cum 
este Orheiul, Tighina, Lăpuşna, Soroca etc. Aceasta în- 
seamnă că Chișinăul n'aveă absolut nici o importanță 
în vremurile acelea şi că el, cum se vede din acte, ţi- 
neă de părcălabia de Lăpuşna. 

Până la răpirea Basarabiei de către Ruşi, Chișinăul 
a dus viața satelor şi târgurilor moldovenești din acea 
vreme. . 

În locul unde astăzi se aşterne Chişinăul cu subur- 
biile sale erau şase sate, fiecare din ele având istoria 
lui, și anume: Chișinăul, propriu zis; Buicanii, suburbia 
de astăzi a cărei moşie se întindea până la Bâc, ocu- 
pând şi o parte din oraşul de acum dela piaţa nem- 
țească spre Bâc; Vovintenii, cari s'a contopit cu Bui- 
cânii și care era așezat spre vest de Buicani; Hrusca, 
care ocupă regiunea şcoalei eparhiale şi a cimitirului ar- 
menesc, inclusiv Maiina-Mică;  Visternicenii, — Râşca- 
novca de acuma*de pe malui stâna al Bâcului, — care 
ținea de pârcalabia Orheiului; Muncești—astăzi regiunea 
drumului şi barierei Munceşti, împreună cu satul Munceşti. 

In a doua jumătate a veacului al XV-lea, satul apar- 
țineă boerului Vlaicu, poate unchiului lui Ştefa n-cel- 
Mare, cunoscutul pârcălab de Cetatea-Albă, Hotin Și 
Orhei. Printr'un hrisov al lui Ştefan-cel-Mare din anul 
1400 se întărește cumpărătura unei selişte de către „Cin- 
stit[ul] boiar... [dum]nialui Vlaicul... la Chișinău, la fân- 
fâna Albişoara, ce ș'au [cumpărat] dela Toader, ficiorul 
lui Fedor, și dela fratele lui dela... și dela Fedorel drept 
120 zloți tătărești“. Strănepoata lui Vlaicu, Vasutca, 
vinde Chișinăul fostului „ureadnec“ de lași, Drăguş, cum 
se vede din hrisovul dat de către Petre Șchiopul la 25 
Aprilis 1576. „Precum au venit“ citim în acest docu- 
ment, „inaintea domniei mele...  Vasutca fata Maricăi, 
nepoata Eremiei ce au fost visternec... strânepoata lui 
Vlaico, de a ei bunăvoie, de nime silită nici asuprită, şi 
au vândut a sa dreaptă ocină și moșie un sat anurme 
Chișinăul pre Bâcu, în ținutul Lăpuşnei, şi cu mori în 
Bâcu, dând un dires de intăritură, ce au avut strămoșul 
ei Vlaicul dela Ștefan-Vodă-cel-Bătrân ; ce l-au vândut 
slugii noastre lui Drăguș ce au fost ureadnec... în laşi 
drept cinc: sute de zloți tătăreşti:... 

Soţia lui Dragoș, Salomia, „împreună cu ficiorii săi 
Crăstea și Vasilie și cu nepoții lor Necolai și Ionașco 
și Anghelina ficiorii lui Ștefan Drăguș, de nime siliți 
nici asupriți și-au vândut a lor dreaptă ocină și cum- 
pârătură dintru ale sale dreaptă direasă, un sat anume 
Chișinăul pre Bâcu... ce și-au fost cumpărat lui Drâguș 
vornecul dela Vasutca fata Maricăi“. Această vânzare a 
satului Chişinău s'a întâmplat la 29 Noemvrie 1617, 
proprietar devenind marele Vistiernic Constantin. Ceva 

mai târziu Chişinăul, nu se știe prin ce împrejurări, de- 
vine proprietatea mânăstirilor închinate Sf. Vineri şi Ba- 
lica din laşi. Aceasta se vede din „cartea domnească“ 
a lui Vasile Lupul din 6 August 1641 dată „călugărilor 
dela sfânta mânăstire dela Sfânta Vineri și dela măânăs- 
tirea Balicâi, ca să fie tari și puternici cu cartea dom- 
niei mele a lua u zecea din toată pâinea și din fân, și 
din legumi şi din in și cânepă și din tot venitul la sat 
la Chișinău“, 

În a doua jumătate a veacului al XVIII-lea, Chişinăul 
trece în stăpânirea mânăstirei Galata, cum se vede din 
actul dat de către domnitorul Alexandru Calimah mâ- 
năstirei la 28 Septembrie 1795. 

Soarta Chişinăului o împarte și Hrusca. O jumătate 
din această moşie se vinde la anul 1548 lui Stănilă, 
Ghedeon şi Bran de către „Magduca și fratele ei Fră- 
tan feciorii lui Stan... Nicoară și surorile lui Urâta și 
Dragnu și Cemordea feciorii Neacșii... toți nepoții lui 
Coste Posadnic“. Ceialaltă parte rămasă fiicelor lui Coste 
Posadnic, Nişca şi Anghelina, se vinde în acelaşi an lui 
Bran, Mihuţă, loan și Simeon, probabil toţi răzeși. In 
veacul al XVll-lea şi al XVIII-lea, cum se vede dintr'o 
mulțime de acte, Hrusca intră în mâinele mai multor 
răzeşi, care se ceartă pe chestiunea hotarelor. Pe la în- 
ceputul veacului al XIX-lea Hrusca, sau poate o parte 
din ea, ajunge proprietatea Muntelui Sinai. 

Buicanii, aparțineau în baza unui act dat de către 
Ștetan-cel-Mare *unui oarecare Hodor. Nepoţii şi stră- 
nepoții lui se adresează cu o plângere către domnitorul 
Constantin Movilă la 20 August 1608: 

„Și ne-au jăluit înaintea noastră“, scrie în actul său 
Constantin Movilă, „cu mare jalobă și cu mare mărturii 
zicând întracesta chip: că au avut un uric ce li-au fost 
lor dela strămoșul lor hodor și Parasca dela bătrânul 
Ștefan- Vodă pre sat pre Buecani ce este în ținutul Lă- 
pușnii, pre Bâc şi cu loc de heleșteu şi cu vad de moară 
în Bâc și acel uric au perit în prada Tătarilor când au 
venit domnia me în pământul domniei mele din cetatea 
Flotinului cu oștile leșăsti, atuncia când au umplut Tă- 
tarii pământul nostru“. 

In anul 1609, o parte din moșia Buicanilor se vinde 
marelui postelnic Chiriţă Dumitrachi. La anul 1611 el 
cumpără şi a doua parte a Buicanilor. Soţia postelni- 
cului Chiriţă Dumitrachi, după moartea lui, donează Bui- 
canii Sf. Mormânt „peniru sufletul giupânului său Chi- 
riță Postelnicul și pentru sufletul ei“. Dela această dată 
Buicanii depind de mânăstirea Galata din laşi, care era 
închinată Sf. Mormânt. 

Cam la fel s'a întâmplat cu satul Vovinţeni, care la 
început aparținea numeroaselor familii răzeşeşti Creţu- 
lescu, Stretulat și Chinseşti. Acești răzeşi îşi vând mo- 
șiile lor mânăstirei Galata la 24 Septemvrie 1766. 

in cât priveşte satul Munceşt: şi Visterniceni, cel 
dintâi aparținea mitropoliei de lași, iar cel din urmă— 
o parte mânăstirei Căpriana,—iar alta la început fami- 
liei boereşti lonășcuță Logzotătul, iar mai pe urmă îa- 
miliei kâşcanu. 

Aceste câteva consisleraţiuni cu caracter istoric a- 
runcă puţină lumină și asupra originet Chişinăului. El 
a fost înființat împreună cu satele despre care am vor- 

bit, în vremurile când s'au făcut primele aşezări răze- 
şeşti în Moldova răsăriteană, în veacul al XIV-lea; pro- 


Vistermicern. 


suburbia 

asupra moșiilor din partea domnitorului Ştefan-cel-Mare. 
Între primii coloniști din regiunea codrului au fost şi 
ardeleni, poate chiar și unguri, cari au adus cu sine ȘI 
câteva denumiri ungureşti. 

Hotarele Chișinăului şi ale satelor din jurul lui, pre- 
cum Şi câteva mori de apă pe Bâc, au fost cauza mai 
multor neînțelegeri între proprietarii satelor, mai multor 
procese, delimitări, cari se rezolveau de către pârcalabii 
de Lăpușna, domnitorii Moldovei, iar pe urmă de către 
Divan. 

Satul Chişinău, se vede, se dezvoltă mai repede de- 
cât celelalte sate, şi locuitorii lui adeseaori încalcă ho- 
tarul, ceiace provoacă plângeri din partea vecinilor. Ast- 
fel vedem că Vasile Lupu printr'o dispoziţie din 28 Au- 
gust 16042, trimite pârcălabii din Lăpușna „la sat la Chi- 
șinădu și,“ le ordonă el, „să strângeți oameni buni şi 
bătrâni și dinprejur megiași și să socotiți cum veți şti 
mai cu dreplul cu sufletele voastre să alegeți hotarul sa- 
tului Chișinăului despre alte hotare“. 

Din unele acte dela începutul veacului al XVIlI-lea, 
se vede că Chişinăul figurează deja ca târg. Așa, Dimi- 
trie Cantemir pomeneşte în „Descrierea Moldovei“ de 
„Chișinăul la apa Bâcului, târguleț de puțină  impor- 
fanță“, iar într'un hrisov dat de către Nicolae Mavro- 
cordat la 14 lulie 1712, se vorbeşte despre „hotarul 
târgului Chișinăului“. Dar Chișinăul devine târg mai 
inainte ; cel puțin întrun act a lui Duca Vodă dela 2 
Mai 1666, se pomenește de „rărgoveții Chişinăului”. 

Călugării dela mânăstirea St. Vineri, cum se vede, 
nu Şi-au putut impune autoritatea lor faţă de târgoveții 

Chişinăului. Acești din urmă îşi construiau case, be- 
ciuri Şi prăvălii şi pe moșiile vecine și refuzau să plă- 
tească dăjdii călugărilor, ba mai mult, locuitorii Chişi- 
năului contestau chiar drepturile mânăstirei Sf. Vineri 
asupra Chişinăului, afirmând că „ei ar fi știind dela pă- 
rinții lor că (Chișinăul) iaste loc domnesc“. Reprezen- 
tanții mânăstirii din lași au fost nevoiţi să dovedească 
cu acte, că Chişinăul este sat mânăstiresc. „Și mai îna- 
inte vreme“. spun ei la 1748, „au fost tot târgul pe 
locul mânăstirii Sf. Arhanghel: iar dela vremea răscoa- 
lelor, când au venit moscalii la Hotin, arzindu-se toate 
casele târgoveților, la aşezarea după răscoale, sar fi tras 
mai Sus a face case și dughiane, ajungând și pe Buiu- 
cani pe moșia mânăstirii Galaţii și vrând egumenii aș 
căuta hotarele moșiilor între dânșii sau aflat și pe ho- 
tarul mânăstirii Galaţii câteva case și dughiane“. Din 
acest act se vede, că Chișinăul a fost devastat în tim- 
pul campaniei lui Miinich, cum a fost devastat de că- 
tre Tătari cu câteva decenii mai înainte ȘI anume la 
anul 1690, când populaţia se mută la Visterniceni pe 
moșia lui Râșcanu. 

Dintr'o mulțime de acte cari s'au păstrat din  vea- 
cul al XVIII-lea se vede că Chișinăul era locuit „de 
creștini“, adică Moldoveni, cei mai mulți răzeşi, și că 
între târgoveții Chișinăului erau şi Evrei Și Armeni. In 
timpul campaniilor rusești, împotriva Turcilor, Chişinăul 
impărțea soarta celorlalte orașe din Moldova, cum a fost 
ȘI în campania lui Miinich. S'au păstrat memoriile se- 
cund-maiorului von Raan din campania rusească din 
anii 1787—1790. La 22 Decenmvrie-+788-ej-serie=——Ehi= 

șinăul înainte de devastarea lui a fost un oraş de mijloc; 
dar când lau părăsit Turcii în retragerea lor, lau incen- 
diat după obiceiul lor. O priveliște care te emoționează 
esie de a vedea devastări noui la fiecare pas, de a vedea 
distrugeri, la care să dedă numai inamicul barbar. Aici 
se văd sobe și coșuri, resturi ale celor mai bune case, 
cari au fost aproximativ în număr de trei sute. Prăvă- 
liile negustorilor cari formau un patrat de piatră de 
I00 de stânjeni împrejur, zac sub cenușă tot așa, cum 
Și vre-o șase—șapte biserici“. 

La anul 1789 Chişinăul din nou fu incendiat şi 
arde în aşa măsură, încât o parte din populaţia oraşului 
se strămută pe moşia Buicanilor. Din aceste timpuri 
avem Şi o mărturie a unui călător german von kReuner, 
care vizitând Chişinăul în anul 1793, scrie că el este 
„un mic loc fără însemnătate“ cu locuitori Moldoveni, 
Greci şi Evrei. 

Prin urmare, Chişinăul, în a doua jumătate a vea- 
cului al XVIII-lea, devine un oraş destul de mare, cu 
hală de piatră pentru negustori, cu vre-o trei sute de 
case bune, cu câteva biserici, cu mai multe prăvălii și 
cu beciuri pentru mărfuri. Numele lui figurează pe unele 
hărți rusești şi pe cele străine, cum este a lui F. G. de 
Bawz dela anul 1770 (Kischenau) şi a lui F. L. Giise- 
feld dela anul 1787 (Kischniou). In afară de cele patru 
biserici introduse în planul moşiilor Chişinăului a sul- 
gerului |. Tăutu, dela anul 1800 şi în afară de cele 
dispărute, cum a fost biserica sf. Nicolae „care biserică“, 
cum se spune în hrisovul lui Grigore Ghica din 27 lulie 
1741, „fiind mai înainte domnească și 'n vremea tulbu- 

rărilor ce au vinit moscalii aice in țară sau răsăpit de 
tatari din temelie“, în Chișinău, pe la sfârşitul veacului 
al XVIII-lea. erau şi case mari boerești, unele cu două 
etaje, cum a fost casa familiei Donici și a stolnicului 
Dimitrie Râşcanu. 

Istoria nu ne-a păstrat nici un îel de date cu pri- 
vire la numărul populației orașului; luând în seamă 





Casa boerului Donici din veacul al XVII-lea, 
în care a locuit poetul rus Pușchin. 


însă numărul bisericilor, se poate lesne presupune, că 
Chişinăul și ca populaţie era destul de mare. Pe lângă 
populația băștinașă, care se ocupă de obicei cu agri- 
cultura, viticultura, cu creşterea vitelor Și mai puţin cu 
comerțul, cum se ocupă răzeșii mahalalelor Chișinăului 
ȘI astăzi, în Chişinău găsim în calitate de negustori şi 
Evrei şi Armeni. Așezarea acestor două minorități în 
Chișinău probabil s'a tăcut destul de demult, de când 

Chişinâul devine târg. Judecând după denumirea unor 
străzi din prima jumătate al veacului al XlX-lea, Evreii 
ȘI Armenii trăiau pe străzile lor, acea evreiască și acea 
armeană. Mai târziu se adaogă strada Caraimilor Şi a 
Bulgarilor. Aceşti din urmă, ca și Armenii, aveau bise- 
rica lor, biserica Inălţării, „Dulgărească“, de piatră care 
se pomenește în nişte acte din anul 1804 Stabilirea 
Bulgarilor, ca şi mai târziu a Sârbilor, s'a făcut în timpul 
războaelor turco-ruse, aşa cum s'a întâmplat la anul 
1807, când locuitorii unui sat bulgăresc de peste Dunăre, 
Fileba, se aşează în Chişinău, ocupându-se la început 
cu cerșetoria, cum mărturiseşte un act din anul 1808. 

Pe lângă boeri, negustori şi răzeşi, ca și în oraşele 
vechi ale Moldovei, erau și meseriași, împărțiți în bresle, 
cum vedem şi din denumirea unor străzi vechi a Cojo- 
carilor, Ferarilor, Ciobotarilor etc. 

Un „contract“ încheiat în anu! 1797 între Chişinău și 
mănăstirea Galata ne dă o oarecare ideie despre clasa 
târgoveților din Chișinău. 

„Adecă noi târgoveții din Chișinău“ citim în acest 
act, „ce avem cârciumi întru care se vinde bâutură, atât 
vinu cât și rachiu şi holircă «latam adevărat ȘI încredin- 
fat acest al nostru condract la mâna Sfinți! sule  părin- 
telui arhimandrit Sfintii mânăstiri Galata din Ei, epitrop 
a Sfântului mormânt Chir Dionisie, precum  Sâ-se șcie 
că după . condractu cel din opștie intru care să arată 
foată așezarea târgului Chişinăului după ponturile ci 
sânt arătate acolo am făcut tocmală cu sfânta  mână- 
stire Galata ca să vindem băutură: nefiind  popriți în 
veci dar să avem a plăti avaetul Orânzi, după cum ne 

este tocmala, adică cine va voi din noi târgoveții atât 
rufăturile cât și toate breslile a vinde băutură în târgul 
Chișinăului să aibă a plăti mânăstirii câte nouă bani“, etc. 

Din 63 de semnături, 32 sunt româneşti, 27 evreești; 
semnează un Sârb, un Bulgar și doi Greci. 

Așa dar, Chișinăul, înainte de anul 1812, duceă viaţa 
orașelor din Moldova, aveă organizația lor. Nu Ştim ce 
fel de autorități avea Chișinăul. Ca târg „mânăstiresc“ el 
ar îi trebuit să aibă un vornic, dar dependența lui de 
mânăstire era iluzorie, cum se vede din actele de con- 
testare a drepturilor mânăstirei asupra oraşului. Vedem 
că adeseori ca autoritate intervine pârcalabul de Lă- 
pușna, iar mai târziu serdarul de Orhei. Baronul de 
Tott, care a trecut prin Chişinău la anul 1767, poveste- 
știe că în el era un „guvernator“, care-i tăcu pe călă- 
tori „să uite toate greutățile, dându-le o bună masă și 
O bună locuință“. Poate că acesta era un serdar, cum 
a fost în anul 1808, când locuitorii, se plâng împotriva 
unui serdar abuziv din Chişinău, s'au poate că acesta 
era serdarul Orheiului, care in același an are reşedinţa 
in Chişinău. 

Cu toate că în orașul Chişinău era o populaţie mi- 
nonitară, la număr relativ foarte mică, caracterul orașului 
Chișinău înainte de anexarea Basarabiei de către Ruşi, 
era pur românesc. Toate actele privitoare la Chişinău 
sunt scrise în româneşte, în biserici s'au păstrat din 
vremurile acelea, numai cărți româneşti, din diferite tipo- 
grafii din Moldova, Muntenia şi Ardeal, inscripțiile pe 
pietrele mormântale sunt scrise în românește etc. Chi- 
„ Şinăul aveă probabil şi şcoli românești ; cel puţin în anul 

1790, în Chişinău locueşte „dascalul de învațat copiii... 
Stefan din Putna“, şi sunt mărturii ale negustorilor din 
Chişinău, că înainte de 1812, „aicea“ era „o școală 
obștească ce se zicea domnească“, o şcoală, care avea 
ca scop să dea o pregătire ceva mai. mare copiilor oră- 
șenilor. Pe lângă catedrala veche pe la anul 1800 există 
și o şcoală grecească, aşa cum eră obișnuit în timpul 
fanarioților în țările românești. 

Cu ocupaţia rusească istoria Chişinăului ia o nouă 
întorsătură. Situaţia lui centrală în Moldova dintre Prut 
și Nistru, precum și importanţa lui ca centru comercial 
atrage atenția autorităţilor militare ruseşti, care, cum 
afirmă  secund-maiorul Von Raan, intenționează să-l 
fortifice, căci „acest oraș cu vreme poate să devie ca 
punct de operație improtriva Benderului, întrucât situația 
lui este foarte favorabilă pentru acest scop“. Şi într a- 
devăr, pe la anul 1808, în Chişinău se stabileşte general- 
maiorul Beluha-Cohanovschi și câteva regimente ruseşti ; 
aici se instalează un atelier mare pentru reparația ve- 
hiculelor armatei de Dunăre. Bine înţeles, că aceasta nu 
contribuie mult la schimbarea înfățişerii Chişinăului, cu 
toate că populaţia lui se sporește cu refugiați din Pe- 
ninsula Balcanică şi cu toate că Ruşii introduc în oraș 
organele lor polițienești. In Chişinău, continuă să pul- 
seze aceiaşi viață a oraşelor din Moldova, centrul po- 
litic şi administrativ rămănând laşul până la 16 Mai 1812, 
când prin pacea dela București, Ruşii se retrag din ță- 
rile româneşti, anexând partea răsăriteană a Moldovei 
până la Prut. 

Noua provincie, numită de către Ruși Basarabia, 

intrată în cadrul unei noui vieţi politice şi culturale, a 
trebuit să-şi creeze un centru cu menirea dea da o 
nouă orientare culturală şi politică întregei provincii. 
Şi Chişinăul fu ales de către Mitropolitul Gavriil Banu- 
lescu-Bodoni și senatorul Crasno-Milaşevici, însărcinat 
cu organizarea administrativă a provinciei, ca capitală 
a Basarabiei. Autorităţile ruseşti se instalează în Chişi- 
nău, transportând dela lași şi arhivele din timpul ocu- 
paţiei. De ce considerațiuni s'au călăuzit primele auto- 
rități rusești alegând Chișinăul ca centru al Basarabiei 
Și nu alt oraş, cum a fost, de exemplu, Tighina sau 
Căușenii, care aveă la începutul veacului al XIX-lea peste 
700 de întreprinderi comerciale, nu e greu de înţeles 
dacă luăm în seamă cele scrise în anul 1813 de către 
protoiereul Petre Cuniţchi, primul rector al Seminarului 
din Chișinău şi amicul lui Gavriil Bănulescu-Bodoni: 

„Orașul Chișinău“, spune el, „este cel mai potrivit 
pentru reședința ocârmuirei regionale sau guberniale și 
pe motivul că el se găsește în mijlocul regiunei şi de 
aceia că el pe de o parte are îndestul lemn și piatră 
pentru clădiri, iar pe de altă parte — stepă largă și apă 
de izvor, precum și aer curat, din care cauză acest oraș 
este mai populat de cât celelalte orașe de aci. În el ca 
și în orașul Bălţi și Fălești, se fac iarmaroace mari, 
unde angrosiștii cumpără cirezi mari de boi și de cai 
și o mulțime de piei și de lână, și le exportează cu 
mare folos în ținuturile austriace și nemțești“. 

Astfel Chişinăul devine capitala Basarabiei. Nu s'au 
păstrat nici un fel de date cu privire la numărul popu- 
lației oraşului din primii ani ai anexării. După unii, la 


1812, Chişinăul nu aveă udecât 1.500 de suflete, după 
alții 7.000. Având însă în vedere că la anul 1814, 
Chişinău, se găseau 2.109 case și 448 de prăvălii, 
momentul anexării trebuiă să fi fost o populație de 
10 — 12 mii de suflete. 

Neliniştea care a cuprins populația Basarabiei în 
primii ani ai anexării Şi care a avut ca efect tendinţa 
de a-se refugiă în Țările românești, s'a resfrânt şi asupra 
Chişinăului : în primii ani ai anexării se manifestă oare- 
care stagnare în dezvoltarea economică și comercială a 
oraşului şi oarecare fluctuaţiune în ce priveşte numărul 
populaţiei, care când se măreşte, când se micşorează. 

Desigur că aceasta n'a influențat asupra populației 
băştinaşe, rezeșilor, cari, potrivit firei lor şi tradiţiei, se 
țineau de pământurile lor. 

Istoria orașului Chişinău sub Ruși nu este bogată 
în evenimente, nu abundează în momente colorate asu- 
pra cărora s'ar puteă opri atenția istoricului. EI n'a 
suferit de incendii mari; el n'a îndurat nici de cutre- 
mur, mulțumită poate administraţiei lui, care în teama 
de cutremur, timp de câteva decenii, nu dădea autoriza- 
ție de a construi case mai mari decât un etaj şi juma- 
tate; el n'a suferit nici de invazie, dacă no luăm în 
seamă pe acea a funcţionarilor; în jurul lui nu s'a desfă- 
șurat nici un război, în afară de acel de la gara Chişinău 
dela 6 lanuarie 1918, şi acel din valea Buicanilor, de 
lângă cimitirul evreesc dela 7 lanuarie a aceluiaşi an, când 
un număr de tineri mobilizați de către sovetul local com- 
pus din dezertori din armata rusă, cu tot avântul lor răz- 
boinic, au tras o noapte întreagă impotriva unui inamic 





imaginar. Istoria Chişinăului este istoria unui oraş, care 
prin capriciul împrejurărilor şi a oamenilor pe neaştep- 
tate devine metropola unei provincii mari, este istoria 
unui Oraş, care, cu concursul autorităților ruseşti, ia o 
dezvoltare vertiginoasă pe cale paşnică şi artificială, 
este istoria rivalității pașnice între cele două culturi, 
cea românească veche și cea nouă rusească, din care 
iese învinsă cea dintâi. Indepărtat de centrele mari ru- 
seşti prin stepa Ociacovului şi a Ucrainei, ambele în 
perioada de adaptare la cultura rusă, Chişinăul mult 
timp rămâne un oraș exotic pentru Rusia, în special 
pentru romanticii ruși din prima jumătate a veacului 
al XIX lea. De fapt Chişinăul nici odată n'a devenit 
oraș rusesc, cu tot exteriorul lui, căci în afară de fun- 
cționari şi militari, în Chişinău, chiar în ultimii ani ai 
stăpânirei ruseşti, nu trăiau decât foarte puțini Ruși, 
populația orașului fiind compusă la centru din Evrei, 
Armeni, Greci etc., iar la periferie fu impinsă majorita- 
tea locuitorilor Chişinăului, Moldovenii. 

Cele două departamente ale „Ocârmuirei vremelnice“ 
stabilite la Chișinău, cu preponderența elementelor 1o- 
cale în sânul lor, Mitropolia Chișinăului, cu Gavriil Bă- 
nulescu-Bodoni în frunte, întreaga administraţie civilă 
în cap cu vel-logofătul Scarlat Sturdza, făceau să se în- 
dulcească trecerea oraşului şi a provinciei întregi dela 
un regim cultural și politic la altul, să se uite ceva din 
asprimile regimului rusesc. 

După anexare Chișinăul cu încetul iși schimbă şi 
înfățișarea. Administraţia centrală a Basarabiei atrage 
mai mulți funcționari ruşi; împreună cu unităţile arma- 


tei, în Chişinău se perindează mai mulți ofițeri ruşi; par- 
ticiparea clasei boerești la administrarea provinciei prin 
cele două departamente și mai pe urmă prin Consiliul 
suprem îi făcu pe boerii moldoveni să-şi lase moșiile 
pe seama vechililor şi să se tragă spre Chișinău în 
rădvanele lor largi, împreună şu cuconiţele, cu copiii și 
cu numeroasele slugi. 

lar privilegiile acordate negustorilor şi perspectiva 
îmbogăţirei rapide, atrage un număr oarecare de Evrei 
din ţinuturile poloneze, devenite rusești, din Podolia și 
Volânia. Industria, care își are începuturi mai înainte 
în câteva tăbăcării şi velniţi, tinde spre o dezvoltare mai 
mare, şi pe la anul 1814 în Chișinău găsim pe lângă 
vre-o 22 de tăbăcării, 5 fabrici de saftian, 18 de lumâ- 
nări, 4 de săpon și 3 vopsitorii. În Chişinău se con- 
struesc și câteva clădiri publice noui, cum a fost clă- 
direa închisorii vechi, a unui spital, şi ceva mai târziu a 
mitropoliei șia seminarului, care se deschide la anul 1813. 

Dar Chişinăul nu puteă să ia o dezvoltare mare şi 
pe motivul că el era aşezat pe moşie  mânăstirească, 
fapt care a împiedecat dezvoltarea lui în trecut. El ră- 
mâne, cum s'a exprimat generalul P. Chiselev față de 
țarul Alexandru 1 în anul 1816, „un sat mare, murdar 
și prost cu patru sau cinci case de piatră”, așezate, cum 
spune un alt vizitator al Chișinăului din vremurile 
acelea, pe povârnişul dealului, cu străzi fără nume, care 
„erau cufundate vara în praf, primăvara și toamna în 
noroi, iar noaptea în întuneric“. 

Guvernul rus se adresează prin generalul Bahmetiev, 
care îndeplinea funcţia de vice-rege al Basarabiei, către 








proprietarii noui ai Chişinăului, Mânăstirea Galata Și 
Muntele Sinai, cu rugăminte de a vinde sau a schimba 
pe alte moșii Chişinăul, Hrusca, Buicanii ȘI Vovinţenii. 
În urma stăruinței arhimandritului Partenie de Galata, 
patriarhul lerusalimului a admis cedarea acestor moşii 
in „dar“ țarului Rusiei, confirmată prin actele din 15 
Noemvrie 1817 şi din 15 Martie 1818. De acum în- 
ainte Chișinăul nu mai intâmpină nici o piedecă în cre- 
șterea lui, și din semicercul de lângă Bâc începe să se 
intindă în sus pe terasele dealurilor din dreapta râuleţului. 

Imediat după anexare, Chișinăul, cum se vede, nu 
avea nici un fel de administraţie comunală ; poliţaiul eră 
totul pentru oraș şi pentru locuitorii lui. Abia la anul 
1817 se constituie o primărie din cinci membri aleşi de 
către naționalităţile mai numeroase din Chișinău în frunte 
cu un primar, „căpitanul slujbei moldovenești“, Anghel 
Nour. Este interesant, că intreaga primărie, care trebuiă 
se lucreze sub supravegherea polițaiului Și care repre- 
zentă cinci naționalități, nu cunoștea limba rusă şi ceri 
Suvernatorului să i se admită a face corespondența în 
limba moldovenească. 

Din primii ani, după anexarea Basarabiei, s'a păstrat 
O descriere a oraşului Chișinău, făcută de către călăto- 
rul englez William Mac-Michael în anul 1817. 
ce scrie el: 


„4 Ianuarie. A doua zi era Duminică, și ne simţirăm 
strămutați pe o scenă cu fotul nouă în timpul primblării 
noastre prin „bazar“, căci așa se numește strada ingustă 
pe care stau cele mai mari magazine din Chişinău. Clă- 
diri joase, acoperite cu șindrilă, fără ferestre de sticlă, pe 


lată 


care le înlocuiau obloanele de lemn, ridicate și atârnate 
de acopererhânt ; într'un cuvânt casele sărăcăcioase ale 
unui oraș grecesc sau turcesc erau umplute cu lucruri 
de nevoie de tot felul. Sub streșinele eșite înainte erau 
orânduite miere, smirnă, piper, sernânță de toate speciile, 
stafide, portocale, pucioasă, natriu și c. |. Pe pământ 
stăteau bolovani mari de sare de stâncă din minele dela 
Ocna, în Valahia, cu prețul de 14 parale oca; în altă 
parte erau crapi, moruni și alte feluri de pește inghețat 
dela Bender. Printre rmmulțimea ciudată, deosebeai pe 
ofițerul rus trecând iute în droșca-i ușoară, pe frumo- 
sul şi voinicul țăran moldovean, contrastând cu soldatul 
împărătesc cu trăsăturile de calmâc, puțini Turci, din 
pătura cea mai de jos, și multi Armeni, așa de nume- 
roși aici, că ocupă o stradă întreagă. în mijlocul noro- 
dului şedeau zarafii evrei, cu măsuțe înaintea lor, pe 
care erau răspândiți Zecchini de Veneţia, Galbeni olan- 
deji, Fonduchi, Stamboli și alte feluri de aur turcesc, 
amestecat cu greoaia aramă a copeicilor rusești. Trăsura 
unei apere şi frumoase copile, fata vlădicăi armenesc, 
mergea încet pe strada îngustă și păcâtoasă, în coadă 
stătea o slugă în strălucita haină de arnăut. Astfel erau 
curioasele lucruri, cari alcătuiau grupa pitorească din 
cartierul de jos al bazarului; alte părți ale orașului 
erau zidite însă într'un stil mai frumos, cu strade mai 
largi și frumoase locuințe de piatră. La 6 lanuar, care 
după calendarul răsăritean e serbat de Ruși ca zi de 
Crăciun, bisericele erau pline, și boerii moldoveni se 
etalau în strade, în cele mai luxoase echipaje, pe care 
le aveau. Cât despre noi, am primit serenada unui taraf 





de țigani, oameni nalți, negri, cinci vioare, pe care cân- 
tau oftătoare arii moldovenești“. 

Am relevat faptul, că anexarea Basarabiei de către 
Rusia a provocat o oarecare consternare în spiritele 
populaţiei băștinașe și că aceasta a avut efecte și a- 
supra oraşului Chişinău. Cu încetul însă, spiritele se 
liniştiră, deşi toată lumea consideră ocupaţia rusă ca 
ceva provizoriu. „Moldovenii erau  încredințați“, scrie 
F. Vighel, fostul vice-guvernator al Basarabiei pe la anul 
1823, „că administrația regională nu poate rămânea 
mult la Chișinău și își făceau case mici, înconjurate cu 
garduri de nuele, cu toate că multe din ele erau închi- 
riate la Stat cu prețuri mari“. „Nimeni din ei“, scrie el 
în altă parte, „nu știă rusește și n'a avut curiozitatea 
să vadă Moscova sau Petersburpul ; din vorbă cu ei se 
putea observa, că ei considerau Nordul nostru ca o 
fară sălbatică. In schimb mulți din ei se duceau la 
Viena“. 

Într'adevăr, din mai multe date care s'au păstrat din 
acea epocă se vede clar, că Chișinăul mult timp wa 
incetat de a trăi în tradiţiile vechi moldoveneşti, că în 
acest oraș mult timp s'a menținut viaţa românească. La 
anul 1818 liniştea orașului fi turburată prin vizita Îm- 
păratului Alexandru |. 

Cronicarul acestui eveniment povesteşte că la balul 
dat de către nobihmea basarabeană în casa lui Toader 
Crupenschi, s'au adunat boeri din toate colțurile ţării. 
„Cucounele sosite“, povesteşte A. Veltman, „s'au îmbră- 
cat în tot luxul Orientului și al Europei, și dacă soția 
vice-regelui, ca o bună gospodină, n'ar fi observat la 


timp îmbrăcămintea oaspeților, Împăratul ar fi găsit toate 
cucoanele invălite în șaluri turcești scumpe, iar pe boeri 

șalurile au fost luate, iar căciulele de pe câteva sute de 
capete, au fost aruncate grămadă în dosul coloanelor“. 

În legătură cu mişcarea eteristă din Țările Româneşti, 
în Chişinău, în anii 1821—1823, se observă o oarecare 
animaţie, care intensifică viața naţională românească. 
Chișinăul devine centrul emigranților din Moldova şi 
Muntenia. 

Pe lângă familiile primitoare boerești din Basarabia, 
a guvernatorului civil Costachi Catacazi, a vice-guver- 
natorului Matei Crupenschi, a lui Teodor Crupenschi, a 
membrilor Consiliului superior, Pruncul şi Gheorghe 
Vartolomei, a lui Zamfirachi Rali, Cheşcu, Caţică, în 
Chișinău găsesc adăpost o mulţime de familii româ- 
nești şi grecești venite de peste Prut. „Lumea furnica 
dejă in el“, scrie acelaşi Veltman. „În loc de douăspre- 
zece mii de locuitori, aici se găseau până la cincizeci 
de mii, pe 0 întindere de patru verste patrate. EL se ase- 
mână mai mult cu o  îmbulzeală a poporului la o săr- 
bătoare locală, unde acei veniţi, se stabilesc cum pot, 
fanulii întregi într'o singură cameră... 

Chișinăul în acea vreme eră rezervorul de prinți și de 
boeri nobili din Constantinopol și din cele două princi- 
pate. În fiecare casă care aveă două trei camere, trăiau 
refugiați din splendidele palate din lași și București. 
Aici eră în trecerea sa spre Italia și domnitorul Moldo- 
vei Mihail Șuţo ; aici s'a așezat familia lui, în care stră- 
luciă ca frumusețe Rala Șuţo ; aici eră familia Mavro- 
cordato, în mijlocul căreia a înflorit Maria, cea din urmă 
reprezentantă a frumuseţei antice femenine pe pământ... 
La fiecare pas, se încingeau discuții asupra chestiunilor 

grecești... Moldovenii in general, doreau succes Turcilor 
și se bucurau din tot sufletul, când li se tăia capul fa- 
narioților, fiindcă în fiecare din ei, îi vedeau pe viitorii 
domnitori ai săi“. | 

Tot la Chişinău, se refugiază principele Caragea, 
visternicul Varlam, postelnicul lon Schina, doi Moruzi, 
Gheorghe Roznovanu, Bogdan, familiile Balș, Negruţi, 
Herescu etc. Se înțelege dela sine, că aceste familii 
intră în contact cu familiile moldovenești din Basarabia, 
adeseaori petrec împreună. Funcţionarii şi militarii ruși, 
primiţi şi ei în mijlocul acestei societăţi, se simt izo- 
laţi. „În oraş“, scrie Vighel, „plin de proprietari, func- 
ționari și emigranţi din Moldova și Grecia, toți trăiau 
dezbinați; nicăeri nu se găsea un punct de legătură... 
Guvernatorul civil al Basarabiei, Catacazi, primea o 
leafă mare în aur, și cu toate că cum se zice, nu Săr- 
bătorea zilele solemne împărătești, o cheltuia toată și 
mai făcea și datorii“. 

Această epocă coincide cu timpul când în Chişinău 
își petreceă zilele de surghiun poetul rus A. Puşchin 
în cea mai interesantă perioadă a vieţii lui. 

Deportat din Petersburg, pentru poezii cari au in- 
dispus guvernul rus, Pușchin fu trimis, cum scrie el în 
mai multe scrisori, în „Moldova“, în „orașul prafului și 
al noroiului“, „unde-i dictator Catacazi, iar Crupenschi 
Cicerone“. „Orașul blestămat“ însă și „Moldova“, în 
general, au avut o influență covârșitoare asupra formării 
geniului poetului romantic. Cele mai multe din operele 
lui au fost scrise sau concepute în Chişinău; mediul 
exotic în care a trăit el vre-o trei ani, cunoștințele pe 


cari le-a tăcut in societatea înaltă moldovenească, pre- 
cum și natura basarabeană, iau transmis o notă puter- 

Casa boerului Catacazi, ridicată la inceputul veacului al XIX-lea. 





nică basarabeană, care se simte în unele sugete, des- 
Crieri şi caracterizări, în special în operele lui byro- 





nene. Răpit de farmecul fiicei boerului Vartolomei, 
Pulherița, poetul rus îi consacră câteva poezii pline de 
duioşie. Nu scapă fără înțepături şi unii din societatea 
înaltă din Chișinău. Cetătenii Chişinăului până în ulti- 
mii ani se mândreau cu faptul, că oraşul lor a adă- 
postit pe cel mai vestit poet rus, legând de numele lui 
mai multe legende. 

In această epocă în viața orașului Chişinău, ca şi a 
întregei Basarabii, se observă unele trăsături caracteris- 
tice numai mediului social românesc. Așa a fost haiducia, 
fenomen care nu era cunoscut vieții ruseşti. În anul 1823, 
în săptămâna Paştilor, a fost prins în Chişinău vestitul 
haiduc Ursul, pentru capul căruia administraţia rusească 
a oferit o mare sumă de bani. Este plină de pitoresc 
povestirea lui Veltman cu privire la prinderea lui Ursul, 
care, împreună cu tovarășii săi, cumpără un cârlan dela 
nişte ciobani din suburbia Chişinăului și se așează la 
mâncare, trimiţindu-l pe cioban la cârciumă după vin. 
Cârciumarul anunţă autorităţile care trimit un pluton de 
draguni. Ursul, cu doi tovarăși ai săi, intră pe o altă 
stradă în oraş, călări, cu pistoale și iatagane la brâu. 
El trage cu pistolul în cei ce-l urmăreau, rănește cu 
iataganul un evreu, care vroiă să-l oprească şi parcurge 
toate străzile ziua namiază mare, urmărit de draguni, 
poliţişti şi curioși. Ajunși la Bâc li se îngloadă caii, şi 
Ursul cu un coleg al său cade în mâinile bulgarilor zar- 
zavagii. El evadează dela închisoare și fi prins peste 
o lună, când fă bătut în mijlocul unui median al Chi- 
şinăului până la moarte, îngrozind lumea prin faptul, 
că dintre dinţii lui încleștați n'a izbucnit nici un suspin. 











„Acesta era“, spune Veltman, „șeful unei bande, alcă- 
tuite din fel de fel de adunătură de oameni iubitori de 
război, cari au servit in eteria moldovenească şi au trecut 
în Basarabia... Însăși Ursul eră modelul brutalității şi 
a înrâirei; când l-au pedepsit, el nu se dădeă să fie le- 
cuit; şedea întins, acoperit cu viermi și nu suspină““ Se 
afirmă că unele trăsături în caracteristica hoților, a dis- 
prețului lor, față de moarte și a bărbăţiei supraomeneşti, 
în poemul lui Puşchin „Frații hoți“ au fost inspirate de 
câtre episodul din Chișinău. Cam la fel a fost și istoria 
mai multor bande de haiduci „de obârșie moldovenească“ 
din anii 1830—1840, isprăvi cari puseseră pe gânduri gu- 
vernul rus. Aventurile unuia din acești haiduci, a lui Tă- 
bultoc întrec orişice închipuire, şi cântecele populare din 
Basarabia îl pun în rândul haiducilor legendari din 
poezia populară românească. — Se spune, că însăşi Tă- 
bultoc a fost autorul mai multor cântece vitețești. 
Trecem însă la istoria Chișinăului. După ce s'au 
liniștit lucrurile în Țările Româneşti şi refugiații s'au retras 
pe la căminurile lor, Chişinăul intră în viața lui nor- 
mală, liniştită de oraş de provincie. Această linişte se 
turbură puțin la anul 1829, când, cu ocazia războiului 
ruso—turc, Chișinăul devine punctul principal pentru 
evacuarea dezertorilor şi a răniților şi bolnavilor. Înfăţi- 
șarea oraşului se schimbă foarte puţin în comparație cu 
anul anexării Basarabiei. „Întru în oraș“, scrie un că- 
lător rus la anul 1829, „merg pe nişte străzi înguste şi 
murdare și mă aștept că înainte voi găsi clădiri aziatice 
sobre, dar liniștite.“ Zădarnică speranță! Între colibele 
vechi, pretutindene se înalță case destul de bune; Bar- 


durile de pe lângă mai multe case boerești, sau dără- 
mat; au rămas numai porțile, pe lângă unele chiar de 

piatră, cari mărturisesc că stăpânul cândva vroiă să iră- 
iască omenește, pe lângă altele—doi stâlpi cu o grindă 
deacurmezișul, adevărate spânzurătoare. Tot la un loc 

prezintă un fel de devastare, iar portile fără garduri, 
par monumente triste sau firme a leneviei și neglijentei... 
Pe un podiș înalt este clădită mitropolia, lângă care se 
găsește mânăstirea armenească, și în rând cu aceste lă- 
cașuri—grădina publică. Arhitectura acestor mânăstiri nu 
esie europeană. Pe frontispiciuri sunt zugrăviți sfinți. 
Variațiunea culorilor atrage vederea, și ne amintește că 
noi Suntem întrun oraș aziatic... Prăvăliile în care se 
vând stofe, carne de berbec fiartă și la grătar, plăcinte 
și băcânii, sunt clădite în două rânduri pe o stradă în- 
gustă și rău mirositoare, in stil cu totul aziatic. Căr- 
ciumele cu rachiu și cu vin moldovenesc de viță de vie, 
sunt imprăștiate în întregul oraș ; pe teșghele, care iese 
pe stradă, sunt expuse o mulțime de sticle de diferite mă- 
rimi cu vin și rachiu în fel de fel de culori, care atrag 
spre sine pe admiratorii lui Bachus. La unele cârciurmne, 
pe terase acoperite, barzii moldovenilor — ţiganii cântă 
cântece triste, alcătuite de ei însăşi la diferite ocazii, și 
vizitatorii cu nasul roșu, beau îngândurați. Pe străzi se 
văd trăsuri, şi vezetiii sunt îmbrăcați, în cele mai multe 
cazuri, în dolmane cumpărate de ei la husari din dife- 
rite regimente“. 

A. Storojenco, care scrie aceste rânduri, constată că, 
după 16 ani de stăpânire rusă, limba rusească nu eră 
cunoscută, în deosebi cucoanelor. in casele boereşti, 
ca şi a țăranilor, se păstrează obiceiurile vechi moldo- 
veneşti, din care călătorului rus ia plăcut o petrecere 
cu lăutarii. „Vinul moldovenesc“, povesteşte el, „curgea 
in paharele pline, care cu Sirguință se deșertau.  Melo- 
diile sălbatice şi triste ale tiganilor, care cântau din Zură, 

și din viori și cobze, mau cufundat într'o melancolie 
plăcută“. 

Cam aceleaşi impresii face Chișinăul şi asupra lui 
F. Vighel, un alt scriitor rus. „Eu n'am văzut un sat 
mai urât şi mai dezordonat, decât el (Chișinăul). Din 
depărtare, el încă seamănă a ceva, dar intrând în el, eu 
am rămas cu gura cascată... Mi-aduc aminte, că la 14 
Octombrie, Duminică, eu m'am preumblat până tărziu 
noaptea. În această zi s'au sărbătorit multe nunți, şi eu 
în mai multe locuri, despărțit de cei ce se veseleau cu 
un gard jos de nuele, parcă luam parte la serbări; în 
curte, la lumina făcliilor, Moldovenii și Moldovencele, se 
desfătau cu iubitul lor dans național „mititica“. 

La anul 1828 guvernul rus desființează autonomia 
provincială, acordată Basarabiei la anul 1816, și Chiși- 
uăul intră în categoria orașelor „regionale“, cu admi- 
nistrație pur rusească. Elementele românești, chemate 
după regulamentul dela 1816 să ia parte la administra- 
rea provinciei, cu încetul se înlătură. În capul primă- 
riilor și în consiliile comunale, precum și în magistrate, 
instituții judiciare şi administrative orăşăneşti create după 
tipul celor germane, cu burgomiştri și ratmani în frunte, 
nu mai găsim nume moldoveneşti decât foarte rar. 

Cu venirea general-guvernatorului Feodorov în capul 
provinciei, în Chişinău se începe o eră de edilitate fe- 
cundă, care cu încetul schimbă aspectul orașului. La 
anul 1834 se aprobă noul plan a! oraşului, potrivit că- 
ruia se nivelează câmpul din dosul mitropoliei și se 
schițează proectul străzilor din partea nouă a Chişinăului. 
Se construește monumentala catedrală a orașului, ceva 


mai târziu clopotniţa ei, se aranjează grădina din jurul 


catedralei, se ridică bisericile catolică și luterană și mai 
multe edificii publice. 


Clădirea Primăriei vechi pe str. Alexandru-cel-Bun, 





Grădina publică plănuită, cum se afirmă de unii 





scriitori ruși, după indicaţiile Impăratului Alexandru | 
la anul 1818, se plantează din nou. Doctorul |. H. Zuc- 
ker, cara ne-a lăsat impresiile sale asupra Chişinăului 
din anul 1831, notează, că în Chişinău, în afară de pa- 
latul mitropoliei, clădiri publice nu sunt. „/udecătoriile“, 
scrie el, „camerile de administrație, sunt până acuma 
incă in case cu chirie, ca şi locuințele guvernatorului și 
a celorlalți funcționari. Nici căzărmi nu sunt încă, soldații 
stau in cartier la târgoveți... Nu eră nici un loc de pre- 
umblare pentru public, când veni vestea, acum cincispre- 
Zece ani, că va sosi Împăratul Alexandru. Pentru că el 
întrebă de obiceiu despre astfel de grădini, se hotări fa- 
cerea în clipă a grădinii publice. Toate silinfele fură în- 
trebuințate pentru a lucra iute. Se aduseră mii de co- 
paci de pădure, și anotimpul fiind prielnic cei mai mulți 
se prinseră". 

lată ce povestește Vighel în privința aceleiaşi yră- 
dini publice, pe care el o replantează după anul 1823: 
„Printre vre-o treizeci—patruzeci «de salcâmi albi şi plopi, 
împrăștiați pe un teren vast, se preumblau liniștit oile 
și vacile, fiindcă din neglijență, ograda s'a ruinat. Eu 
am dat ordin să se repare gardul, iar animalele, prin 
bună ințelegere cu polițaiul, au fost prinse şi duse la 
inchisoare pentru hrana deținuților. Locuitorii s'au alar- 
mat, S'au indignat, dar eu am făcut cum am crezat, și 
biata grădină pentru totdeauna a fost scăpată de  pri- 
ne, dioșii vizitatori“. 

Cam la fel procedau autoritățile ruseşti şi cu alinie- 
rea străzilor, după planurile alcătuite de ele. Vighei dă 
ordin să se dărâme clădirile noui, construite fără apro- 


barea prealabilă a unui comitet de construcție; astfel 


se dărâmă şi o fabrică de bere şi nişte mori pe Bâc, 
cu ocazia desființărei forțate a heleșteelor istorice, ceiace 

Cişmelele de sub biserica Mazarachi pe la anii 1870—1880. 





i-a făcut pe locuitori, cum afirmă acelaşi Vighel, să ţipe. 

„Procedeul lor (al guvernatorilor)“, scrie un alt că- 
lător german |. G. Kohl, care vizitează Chişinăul la anul 
1838, „este Joarte simplu și odată cu aceasta extrem de 
ingenios. Ascultați ! Dacă cuiva din autoritățile superi- 
oare i-se pare câ întrun loc sau in altul se găsesc clă- 
diri proaste sau urâte, și dacă el vrea ca pe aici să 
meargă o stradă dreaptă, sau dacă el observă, că clă- 
direa a eșit din limitele planului vechi, el ordonă unui 
polițienist să ia o găleată cu vopsea și să scrie pe acele 
case: „spre dărâmare“ ! După aceasta, acel om ia o 
scară, și ne spunând nici un cuvânt locuitorilor, care 
privesc și nu știu ce va face el, așează scara la casa 
arătată și scrie : „să se dărâme până la 7 Octomvrie“, 
„să se dărâme până la anul 1940“, „să se dărâme bal- 
conul“, sau „să se dărâme până la fereastra a doua“. 
In așa fel fiecare casă capătă câte o inscripție neagră 
pe alb, la care se uită cu tristete oamenii săraci, dar 
pe care trebuie s'o execute cu exactitate“. 

Mulțumită acestor măsuri energice, „câmpul vast de 
sus“, cum scrie acelaşi Vighel, unde pe vremuri „în fie- 
care seară se făcea instrucția regimentelor“, şi unde cucoa- 
nele și boerii se preumblau în butce și „sfăteau ore in- 
fregi, privind instrucția și vorbind cu cunoscuții din alte 
butce“ se transformă în cartiere regulate, unde se în- 
tinde orașul nou. 

Toţi călătorii cari au trecut prin Chișinău în epoca 
dela 1830 până la anul 1850, remarcă creşterea verti- 
ginoasă a oraşului. A. Storojenco, Nadejdin, |. Kohl, X. 
Hommer de Hell, |. Vuici, Î. Kraszewski, fiecare în fe- 

lul lor admiră orașul, care treptat işi pierde caracterul 
său moldcve'esc. 


O casă veche în stil moldovenesc. 





„Străzile Chişinăului“, notează scriitorul polonez 
Kraszewsli, care a trecut prin Chişinău în anul 1843, „ca 

pretutindene, sunt încadrate regulat cu căsuțe albe, care 
prin nimic nu se deosebesc una de alta, și care cresc ca 
ciupercile. Această expresiune in cazul de față nu este 
0 exagerare, întrucât casele cresc văzând cu ochii. Eu am 
întâlnit numai câteva căsuțe vechi originale, pe o jumătate 
de piatră, pe o jumătate de lemn, cu balustrade și cer- 
dacuri, cu acoperișuri înalte și cu scări pe dinafară, cu 
obloane, care se ridică în sus și cu adaosuri, cari dau 
umbră... Dar numărul acestor case, cari se prezintă atât 
de pitoresc pentru călători, cu incetul se micșorează... In 
locul lor vor apare cutii mari și comode, cari se nurnesc 
case mari de piatră... In general, chiar din prima vedere, 
pare că Chișinăul merge cu pași mari inainte. Civiliza- 
tia înlocuește tot ce era local în obiceiuri, costume și 
construcții. Totuși costumele amintesc încă, că tu ești aci 
și nu în alt loc. Moldovenii, în căciule de miel, în mân- 
tăle lungi, Grecii în fesuri, Bulgarii etc., cari se mișcă 
pe străzi, cari stau lângă pragurile caselor cu lulele, 
mărturisesc, că această regiune, nu așa de mult este cu- 
cerită de așa zisa civilizație. În rând cu aceste rămășiți 
ale Orientului, se întâlnește eleganța în frac, comandat 
la Viena, în mânușe galbene de piele subțire ; lângă ar- 
manul bărbier, flașneta cântă ariile lui Donizetti și Bel- 
lini, valsurile lui Strauss; în rând cu vânzarea vinuri- 
lor basarabene, madame, care a venit direct din Paris, 
deschide magazin de mode“. 

Făcând câteva constatări cu privire la numărul po- 
pulaţiei, la originea orașului, scriitorul polonez adaogă 
că „limba dominantă pe străzi este limba moldovenească, 
adică cea românească. 

Om cu o cultură europeană, cu un gust artistic fin, 
Kraszewscki, vorbind despre clădirile vechi, are în ve- 


O casă in stil moldovenesc din oraşul vechi. 





dere casele în stil moldovenesc, cari dispăreau, fapt care 
provoacă regretele simpaticului şi obiectivului polonez, 

O descriere destul de amănunțită a Chişinăului găsim 
în „Călătoria literatului slavo-sârb Ioachim Vuici“, care a 
stat câtva timp în orașul nostru în anul 1840. Om religios, 
el după ce observă că oraşul se împarte în „orașul nou“ 
Și „orașul vechi“, din care primul se aseamănă cu 0- 
desa, iar al doilea este plin cu fel de fel de lucruri de 
mâncări, se opreşte mult asupra bisericilor din Chişi- 
nău. Catedrala episcopală, cu cele două clopotniţi, una 
în curte şi una la intrare în grădina catedralei, cu 
un orologiu, cu un clopot mare, sunt obiectul unei des- 
crieri amănunțite, ca şi reședința arhiepiscopului, cu ca- 
pela ei, şi ca şi celelalte biserici ortodoxe, şi ca ȘI cea 
luterană și catolică. Din clădirile publice, el citează 
gimnaziul, cancelaria guvernatorului, primăria, o cazarmă 
pentru soldaţi, care au și o orchestră bună, „pe care 
când o asculți ți se umple sufletul de bucurie“. 

In timpul războiului din Crimeia, Chişinău! fă inva- 
dat de oştirile ruseşti. „Cartierul general al principelui 
Gorciacov s'a așezat aici, cum se vede, comod și luxos, 
și în Scurt timp militarii au invadat orașul, şi nu exi- 
Stă casu, unde n'ar fi câte un militar“, scrie un martor 
ocular al acestui eveniment din viața orașului. „Stră- 
zile Chișinăulu“, notează acelaşi autor, „sunt largi, cu- 
rate, casele în cea mai mare parte de piatră, sunt de 
arhitectură contimporană“. 

Cu toate aceste mărturii, Chișinăul până la anul 1870 
Și ceva rămâne acelaşi „sat mare“, întins deşi avea 
aparența, cum ironizează Kohl, „unuia din cele mai mari 
orașe ale Europei, fiindcă el are o lățime nu mai puțin 

de cinci verste şi o circumferență aproape de două mile 


germane“. 
„Cel mai nare dintre oraşele Europei“, până acum 

O) casă veche în stil moldovenesc 





câtevaz decenii, nu prezentă nimic din comodităţile ora- 
șelor apusene, nici ca cultură, nici ca condițiuni de viaţă, 

Chişinăul nu aveă nici o stradă pavată până la anul 
1862 ; în timpurile ploioase ale anului, străzile oraşului, 
brăzdate de şanţuri primitive pentru scurgerea apei, 
erau pline de noroi şi deveneau impracticabile ; oraşul 
se aprovizionă cu apă de către sacagii dela cişmelele 
de sub dealul bisericii Mazarachi și din vre-o două 
sute de fântâni comunale și particulare, din care două- 
sprezece erau așezate în grădina din jurul catedralei ; 
câte un felinar ici-colea, cu opaițe pentru seu, arată 
drumul trecătorilor întârziați; introducerea petrolului pen- 
tru iluminarea orașului, care s'a întâmplat cu totul târziu, 
a fost o mare inovaţie pentru cetățenii Chişinăului. Cele 
vre-o două-trei regimente ruseşti, cantonate în Chişinău, 
instituțiile administrative centrale a regiunei cu o su- 
medenie de funcționari ruşi, vre-o două şcoli secundare, 
câte-va zeci de clădiri mai mult sau mai puţin mo- 
derne, precum şi un număr destul de mare de oameni 
de afaceri, dornici de îmbogăţire rapidă, nu puteau în- 
vinge pulsul vieții moldovenești, care în deosebi res- 
piră la marginele oraşului, ca şi în satele din jurul lui. 
„Populuia dominantă, precum și limba sunt româneşti“, 
scrie Kraszewslki la anul 1843. Lumea străină obârșiei 
pământeşti a provinciei, duceă vu viață izolată, o viaţă 
de colonişti, şi adeseaori era nevoită să se adapteze ta 
mediul cultural local, să înveţe limba. Școala, care în ge- 
neral eră slabă la inceputul organizării ei şi în care mai 
licărea lumina palidă a culturii naționale până pe la anul 
1870, nu era în stare să schimbe formele vieții Chişi- 
năului ; presa, acest factor puternic al deznaţionalizării, 
lipseă până pe la sfârşitul secolului al XlX-lea, cu toate 


că primul ziar oficial apare în anul 1860; legăturile cu 
Rusia se făceau prin dilijansele poştale, care în lipsa 
complectă de șosele, nu circulau regulat. 


O casă În stil moldovenesc din curtea armenească. 





ii 


Abiă la anul 1860 Chișinăul fu legat cu Rusia prin 
firul telegrafic, iar la anul i870 se încep lucrările pen- 

tru construirea căii ferate Chişinău— Odesa, care se ter- 
mină cu puţin înaintea războiului din anii 1877--1878, 
când Chișinăul fi vizitat de către Împăratul Alexandru 
al II-lea şi când din nou d=vine punct de concentrare 
al armatelor ruseşti. Cu aceste date se începe o eră 
nouă în viața Chişinăului, era înstrăinării vertiginoase 
a orașului. Mulțumită lezăturilor de cale ferată cu cen- 





O casă în stil moldovenesc. 


trele ruseşti, se intensifică viața culturală şi economică 
a acestuia. Limba românească este scoasă din şcoală, 
se deschid câteva şcoli secundare noui și mai multe 
primare, se înființează ziare şi reviste ruseşti. Cetăţenii 
Chişinăului care înainte rar când riscau de a se duce 
cel mult până la Odesa, călătoresc cu mai multă uşu- 
rință, ajungând și prin capitala imperiului rus. La anul 

1873, „regiunea Basarabiei“ fu transformată în „guber- 
nie“, și Chișinăul devine oraş „gubernial“. Odată cu 
acestea se schimbă şi aspectul general al oraşului. Stră- 
zile se pavează treptat, începând de la centrii spre pe- 
riferie, unde și astăzi se găsesc o mulțime de străzi ne- 
pavate ; se înființează vestita „concă“, tramvaiul de cai, 
despre care un ziarist spiritual scria, că „a călători în 
ea esie o mare plăcere“, căci „urcându-te în ea iarna, 
ajungi la destinație vara“ ; dispare şi „conca“, și în anul 
1912, cetățenii Chişinăului puteau călători în elegantele 
tramvaie electrice de astăzi; felinarele cu lămpi de seu 
se schimbă în cele de petrol, cari la rândul lor pe la 
începutul veacului al XX-lea, cu încetul sunt înlocuite 
cu lumină electrică ; se construeşte apeductul ȘI se în- 
mulțesc clădirile publice și particulare. Limba rusă de- 
vine limba de conversaţie a orășenilor, chiar a celor de 
Origine românească. 

Dar în dosul acestui oraş modern, luxos, construit 
după tipul oraşelor ruseşti din stepa din noua Rusie, 
cu un aspect atât de rusesc la centru, la periferiile lui, 
in suburbiile lui, cari zăceau în întuneric ȘI noroi, în 
acești Buicani, Visterniceni, Schinoasa, Sf. Vineri, Me- 
lestiu, Frumoasa etc., se desfăşoară firul altei vieți. Mici 
agricultori, viticultori, crescători de vite Și cărăuși, Mol- 
dovenii din suburbiile şi dela periferiile oraşului, a că- 
ror rol social se mărgineă, ca şi a celor din sa- 
tele din jurul Chişinăului, la rolul de ilot, care hrăneă 
cu produsele muncii sale acest oraş străin, trăiau în 


formele vieţii străbune, în limba, datinele şi credințele 
moldoveneşti. 

Cu toată importanța pe care o capătă Chişinăul pen- 
tru Basarabia ca centru administrativ, economic Şi cul- 

tural rusesc, el rămâne în umbra istoriei, rămâne ne- 
cunoscut pentru lumea civilizată, până la începutul vea- 





cului al XX-lea. La anul 1903 Chişinăul devine cele- 
bru prin pogromuri antievreeşti, organizate de nişte 
bande din drojdia societății orașului, cu concursul efec- 
tiv al autorităților rusești și sub inspirația talentatului 
ziarist Cruşevan, român de origine, devenit apărător 
aprig al intereselor rusești în Basarabia, odios prin ati- 
tudinea lui antidemocratică şi antiromânească. Acest 
pogrom, a cărui dimensiuni au tost exagerate de către 
presa mondială, au dus faima Chişinăului departe, şi 
el apare în ochii lumii civilizate, ca capitala unei Van- 
dee, ca cel mai reacționar oraș, deși pașnicii locuitori 
ai lui erau străini pogromului. 

Revoluţia rusească din anul 1905 nu s'a manifestat 
în Chișinău, ca și în întreaga Basarabie, prin nimic, 
dacă nu luăm în seamă un nou pogrom antievreesc, 
care s'a desfăşurat în aceleași condițiuni, ca şi cel din 
anul 1903, şi câteva greve școlare. 

În schimb, revoluția dela anul 1917 aduce Chişinăului 
un nou suflu de viaţă. El devine centrul mişcării na- 
țional-românești pentru întreaga provincie. Aici se țin 
un lanț de congrese, la care Moldovenii însuflețiți de 
un entuziasm de nedescris, îşi afirmă dreptul la o nouă 
viaţă politică şi naţională. Congresele învăţătorilor, preo- 
ților, cooperatorilor, studenţilor, țăranilor, ostaşilor etc., 
toate cer autonomia Basarabiei. Aici se deschid primele 
cursuri de limba românească, aici se Organizează pri- 
mele cohorte militare moldovenești. Chișinăul capătă o 
întățişare cu totut neobișnuită. Limba românească în- 
cepe să răsune și pe străzile centrale ale orașului, unde 
fâlfâie lângă steagul roșu şi tricolorul românesc. In Chi- 


şinău se concentrează toate forțele naționale moldove- 
nești, cari ajutate de câțiva Români din Ardeal, Buco- 
vina Şi Regat, duc lupta grea pentru înfăptuirea idea- 
lului național. La 21 Noemvrie 1917, în Chişinău se 
deschide cu mare solemnitate „Siatul Ţării“, care la 2 
Decemvrie 1917 proclamă Basarabia „Republică demo- 
cratică-federativă moldovenească“. Acest fapt dă Chişi- 
năului o importanță şi mai mare pentru Basarabia, iar 
mulțimea de ministere cu numeroase automobile, îi dă- 
deau aparența unei capitale. Dezordinele la care au în- 
ceput să se dedeie soldaţii ruși fugiți de pe frontul de 
luptă, a făcut ca consiliul de directori a hepublicei 
moldoveneşti să ceară ajutorul armatei române. Sovetul 
soldaţilor ruși veniți de pe front, între 6 și 13 lanua- 
rie, pune stăpânire pe oraş. La 6 lanuarie 1918 ei a- 
tacă în gara Chişinău un tren cu soldați ardeleni, care 
mergeau spre frontul român. În oraş se stabilește o a- 
devărată anarhie; depozitele de munițiune se deschid, 
se înarmează cei „mobilizați“ împotriva armatei române. 
In noaptea de 6 spre 7 lanuarie, aceşti mobilizați trag 
în aer până la ziuă din arme şi două tunuri. Nu se ştie 
ce urmări ar fi avut pentru Chișinău, această anarhie, 
dacă în ziua de 13 lanuarie, n'ar fi întrat în Chişinău 
armata română, față de care s'au retras pe la căminu- 
rile lor, acei, cari aveau atâta grijă de oraşul nostru. 

Ziua de 27- Martie 1918, când s'a proclamat unirea 
Basarabiei cu România a încheiat un capitol din viața 
Chişinăului, capitolul creșterii lui nenaturale Și situaţiei 
lui de oraş străin într'o provincie românească. 

Românii din alte ținuturi care vizitează Chişinăul, 
rămân de obiceiu impresionați de regularitatea oraşului, 


Str. Alexandru-cel-Bun. 

de lărgimea străzilor lui, încadrate în arbori decorativi, 

tăiate în linii drepte, cari formează cartiere mari, pa- 
trate. Mulţi pleacă cu ideia, că aceasta este expresiunea 
„firei largi ruseşti“, a imensităţii imperiului rus, că 
Chișinăul este construit după tipul caracteristic al ora- 
şelor rusești. Oraşele însă adevărat ruseşti, n'au nimic 
din ceia ce are Chișinăul ca plan, ca aspect. Cele mai 
multe din ele, cum este de exemplu Moscova, sunt lip- 
site de orişice plan, sunt modelul a tot ce se poate 
imagina ca dezordine, cu străzi întortochiate, înguste, 
cu stradele „surde“, „moarte“,— ,„tupicuri“  proverbiale 
rusești. 

Chișinăul, sau mai bine zis partea nouă a orașului, 
este creațiunea epocei „țarului liniilor drepte“ şi a ca- 
reurilor militare, a Împăratului Nicolae |, şi ca atare ca 
formă și exterior foarte mult se aseamănă cu oraşele 
din sudul Rusiei, care s'au desvoltat în acea epocă, ca 
Odesa, Ecaterinoslavul, Elisavetgradul etc. Vizitatorii 
Chişinăului, cari de obiceiu gravitează spre centrul ora- 
șului, în general rămân cu impresii greșite sau incom- 
plecte asupra lui. Din cele 106 străzi ale orașului, abia 
vre-o 3U formează orașul nou, restul căzând asupra ora- 
șului vechi şi asupra mahalalelor. Acest număr nu cu- 
prinde mulțimea străzilor şi stradelelor fără nume din 
diferite colţuri ale mahalalelor Chişinăului, nici străzile 
suburbiilor oraşului. 

Această din urmă, ca şi faptul că străzile Chişinăului 
chiar cele centrale au câte două-trei denumiri, acea ru- 
sească, acea dela anul 1918 și acea dela anul 1923, și 
mau plăci cu inscripții pe la colţuri, fac ca chiar abo- 
rigenii orașului să se conducă mai mult după instinct 

decât după den'virea. străzilor. Dacă întrebi, cum să 
dai în strada Mihai Viteazul sau Mihail Eminescu, ni- 
meni nu știe, cu toate că asemenea străzi există. Ce e 
drept, orășenii, cari tin foarte mult la tradiție, respectă 
mai mult denumirile ruseşti. 

Prin urmare, centrul orașului, adică orașul nou, unde 
astăzi este concentrată viața economică, culturală ŞI ad- 
ministrativă, nu dau decât anumite impresii. 

Când intri într'un oraş apusean, de obiceiu imediat, 
chiar dela periferie, intri în mediu orăşenesc. Ca notă 
caracteristică pentru Chişinău este faptul, că în el se 
pot vedeă aproape toate formele civilizației de astăzi, 
dela cea primitivă sătească până la cea luxoasă orăşe- 
nească. Luând ca principiu acest fapt, Chișinăul se poate 
împărți în trei părți distincte : orașul nou, orașul vechi 
Și suburbiile cu unele mahalale. 

Călătorul rus, despre care ain amintit mai sus, a 
avut în bună parte dreptate, când a afirmat că Chişi- 
nâul este „cel mai mare oraş al Europei“, căci rare 
orașe au 0 întindere .ai mare ca Chișinăul. Aşezat pe 
O bună parte din suprafața de 718] ha., care aparţin 
orașului, cu o întindere de peste 10 kilometri lungime, 
dela bariera Sculenilor până la Munceşti, și peste cinci 
lățime, dela mahalaua Poşta-veche și până la Sf. Vi- 
neri, Chișinăul dacă n'ar fi atât de destrămat, dacă ar 
avea o densitate a clădirilor mai mare şi ar creşte şi 
ceva în sus nu numai în lat, ar concura cu cele mai 
mari orașe ale Europei. 

Orașul nou propriu zis, este aşezat între străzile Vii- 
lor, Ştefan-cel-Mare, Spitalului Și piețile Ciuflea şi Fâ- 

năria. Dela gară, tramvaiul elegant te duce prin car- 
tiere mărginaşe spre centrul orașului. La stânga, imediat 
lângă gară, se înalță deasupra unui rând de crâşme, pe 
o sprînceană de deal, clădirea posomorită a şcoalei epar- 
hiale de fete, cu biserica ei, „Muntele Athos“ cum au 
botezat ingenios seminariştii alma mater a preoteselor 
basarabene. 

Tramvaiul face spre stânga, urcând cu greu un po- 
vârniş, ca să dai în strada principală Alexandru-cel- 
Bun, sau cum îi zic după tradiţie locuitorii, Alexandrov- 
scaia. Dela biserica Ciuflei construită în stil combinat 
ruso-bizantin, strada capătă aspectul ei obișnuit: ea se 
întinde pe o linie dreaptă, se lărgeşte și pare şi ma! 
largă din cauza caselor construite într'un singur etaj. 
Străjuită ici-colo de salcâmi, arțari sau tei și de ghe- 
rete de lemn de diferite culori, strada Alexandru-cel- 
Bun atinge la dreapta piața nouă, o aglomeraţie de pră- 
vălii de diferite mărimi, de un pitoresc adevărat orien- 
tal, de gherete, rafturi, lăzi uriaşe, de grămezi de zar- 
zavaturi şi alte mărfuri, așezate fără nici 0 oudine pe 
nişte srradele și mediane murdare, pline de gropi, piață 
unde se pot desface toate produsele indigene şi cele 
importate. | 

Dela strada Armenească se incepe partea cea mai 
frumoasă a oraşului. Pe o parte şi pe alta a străzii 
Alexandru-cel-Bun, . se înalță și case cu două, rar cu 
trei etaje, construite după ultimut cuvânt al tehnice. in- 
ginereşti. Magazine luxoase cu mărfuri expuse la gea- 
murile mari, cu firme colorate, astăzi mai toate scrise, 
în româneşte, oteluri mari, cofetării, bănci, pe lângă 


câre mişună oamenii de afaceri, dau un aspect euro- 
pean și plin de viață acestei străzi largi. Lângă Banca 

Primăria orașului, 





oraşului, o clâdire străjuită alegoric de doi lei de piatră, 
se găsește un mic parc; mai departe urmează clădirea 

Primăriei, cu magazine frumoase dedesupt, cu o biblio- 
tecă şi cu apartamentele administraţiei comunale deasu- 
pra, încununată de un orologiu tradiţionali. 

Lângă bătrâna clădire a mitropoliei, care datează 
dela anul 1814, reşedinţa arhiepiscopului Basarabiei, se 
găseşte casa eparhială, cu cea mai frumoasă sală în 
Chişinău, cu un mic muzeu de arheologie bisericească 
și cu mai multe întreprinderi comerciale în etajul de 
jos; în faţa mitropoliei, se pierde într'o grădină mare, 
grandioasa clădire a catedralei arhiepiscopale, în care 
predomină motivele italiene, cu pictură rusească nouă 
în interior şi cu peristiluri pe dinafară, care dau clă- 
dirii un aspect arhaic. Colț la colț cu grădina catedra- 
lei, vis-ă-vis de seminarul teologic, cu clădirea lui fără 
gust, asemănătoare ca stil cu cazarmele din oraşele de 
provincie ruseşti, este aşezată grădina publică a orașu- 
lui. Este cel mai plăcut loc de odihnă pentru orăşeni, 
cu alee frumoase, bine aliniate, cu florărie şi cu mo- 
numentul scriitorului rus Puşchin, care cu o tristeţă 
constantă priveşte şi repaosul oamenilor de treabă şi 
ştrengăriile tineretului dezordonat din grădina publică. 
Întrun colț al grădinei publice, pe strada Alexandru- 
cel-Bun, este aşezat Teatrul Naţional, mic, dar plăcut 
ca înfăţişare alături de care se lipește clădirea clubului 
nobilimii, unde pe vremuri boerii moldoveni, treceau 
în jocuri de cărţi şi chefuri cu lăutari, în mâinile străi- 
nilor vicleni, munca ţăranului și avutul moștenit dela 
strămoși. In faţa grădinei publice se găseşte un vechiu 
palat boeresc cu colonade și antresol, în care sub re- 
oimul rus avea reședință guvernatorul Basarabiei, iar 

astăzi se adăposteșie Comandamentul corpului de ar- 
mată din Basarabia. 

Banca orașului, 

Dela grădina publică, spre partea opusă gării, str. 
Alexandru-cel-Bun îşi schimbă înfăţişarea. Pe vremuri 





aici erau cartierele liniştite ale orașului, unde locuiau 
proprietarii basarabeni. Astăzi și aici au pătruns câteva 
întreprinderi comerciale, iar cele mai multe din palatele 
boereşti, au trecut în mâinile oamenilor de afaceri. Câ- 
teva clădiri publice mari, cum este liceul No. 2 de bă- 
eți, administrația financiară şi spitalul central, dau şi 
acestei părți a străzii aspectul unui oraş modern. 

Cea mai frumoasă parte a Chişinăului, partea si- 
tuată între str. Alexandru-cel-Bun și str. Viilor, este tă- 
iată foarte regulat în cartiere mari, patrate. Străzile, largi 
şi aicea, sunt bine plantate pe la margini, astfel că în 
timpul verii sunt de o frumuseţă rară, iar casele în ma- 
joritate într'un singur etaj, umbrite de arbori, care se 
găsesc în abundență şi în curți, au aparenţa liniştitoare 
a caselor din orașele patriarhale. In aceste cartiere sunt 
așezate cele mai multe din clădirile publice. Pe strada 
Gavriil Banulescu-Bodoni este situat liceul No. 1 de 
băeţi, o clădire destul de veche şi frumoasă ca arhi- 
tectură ; ceva mai sus pe aceiași stradă, se găseşte im- 
pozanta clădire a „Casei Noastre“, unde în tiinpul re- 
voluţiei aveă sediul consiliul de miniştri al Republicei 
Moldoveneşti ; vis-ă-vis de această clădire este situată 
şcoala spirituală de băeţi; pe strada Regele Carol |, 
fostă Puşchin, se găseşte originala clădire a liceului 
Dadiani, liceul No.3l de fete cu eleganta-i biserică, iar 
ceva mai sus clădirea modernă a liceului keal, care do- 
mină o bună parte din oraş, şi la stânga Imprimeria 
Statului; pe strada Viilor este aşezată clădirea istorică 
a liceului No. 3 de băeți, cea mai frumoasă și mai 
mare clădire din Chişinău, unde în timpul revoluţiei ţi- 


neâ ședință Parlamentul Basarabiei şi unde s'a votat 
unirea. 

Strada Uavriil Hanulescu-bBodoni 





In apropierea liceului No. 3 se găsește exotica clă- 
dire în stil mauritan a Muzeului Naţional. La câţiva paşi 





dela Muzeu, este așezat parcul Principele Carol, de unde 
se deschide o admirabilă privelişte asupra văi: Buiuca- 
nilor. 

Dacă cineva ar încerca să-şi facă o idee generală 
despre arhitectura celor 7994 de clădiri ale orașului, ar 
fi pus la o încercare foarte grea. În afară de casele ţă- 
rănești în stil moldovenesc din suburbiile orașului, şi 
vre-o câteva case în vechiul stil moldovenesc, în a- 
fară de o casă în stil rusesc de pe strada Fântânei și 
de vre-o două-trei case boereşti, mai mult sau mai pu- 
țin stilizate sub influența arhitecturii italiene, în afară de 
câteva clădiri din prima jumătate a veacului al XIX-lea, 
în stil empir, cercetătorul n'ar găsi decât clădiri de oraș, 
construite din cărămidă sau din piatră, fără multe pre- 
tenții, acoperite cu tablă sau cu olane, „cutii“ mici eu- 
ropene, poate comode în interior, dar lipsite de orişice 
estetică. Merită atenţiunea amatorului de arhitectură pe- 
nitenciarul Chişinăului, despre care am vorbit mai sus, 
construit în forma castelurilor genoveze. 

Oraşul vechiu, situat între strada Ştefan-cel-Mare și 
Bâc, are aparența unui târg de provincie, cu străzi încâl- 
cite, întortochiate, pe alocurea foarte înguste, cu case în 
complectă ruină, alături de clădiri noui de piatră, case 
intrate în pământ până la ferestre, prăvălii mici, ghe- 
rete strâmbe, hanuri, ceainării, cârciume, vre-o două 
pieţe mici cu mărfuri în praf sau în noroi, toate ace- 
stea împreună cu o populație evreiască săracă, dau as- 
pectul unui adevărat ghetto. 

Cercetătorul însă atent, va găsi în această mizerie, 
ni acest amestec pitoresc al vieţii noui şi vechi, Şi ceva 

interesant. Ici-colea, dai peste câte o casă gârbovită cu 
cerdacuri, cu anexe laterale, care ne aminteşte de ve- 


Inchisoarea din Chişinău, 

Chea viață moldovenească. lar câteva biserici vechi, cum 

este biserica Mazarachi, Bunavestirea, Biserica Arme- 
nească, fosta catedrală mitropolitană, astăzi biserica Si. 
Mihail, cu inscripţii moldovenești pe pietre mormântale, 
cu icoane moldovenești, biserici construite în stilul mol- 
dovenesc, așa cum sunt bisericile din Moldova şi Bu- 
covina, trezesc în sufletul vizitatorului emoții pioase, 
vorbind despre trecutul românesc al provinciei dintre 
Prut şi Nistru. 

Cine însă vroeşte să cunoască Chișinăul românesc, 
trebuie să meargă în mahalalele şi suburbiile oraşului : 
Bariera Sculenilor, Buiucanii, Valea Dicescului, Sf. Vi- 
neri, Schinoasa, drumul Băcioiului, Melestiu, Frumu- 
şica, Malina Mică şi Mare, toate acestea ca și altele pe 
cari nu le enumărăm, au aspectul unor sate răzășești. 
Aici se pot vedeă căsuțe albe țărănești în mijlocul li- 
vezilor, fântâni cu cumpănă şi ciutură, coşare pentru 
animalele domestice şi câte o droaie de copii în stră- 
zile pline de praf. Viaţa orașului sgomotos și străin 
par'că n'a trecut de loc pe aici, pe la aceşti răzeși, așe- 
zaţi de către Ştefan-cel-Mare pe aceste locuri. 


POPULAȚIA. 


Dacă cineva ar vroi să-şi facă o ideie oarecare asu- 
pra populaţiei Basarabiei după oraşele ei, ar cădea în 
cele mai cumplite greşeli. Oraşele Basarabiei nu sunt 
emanaţia naturală a satelor din jurul lor, expresiunea 
logică a vieţii locuitorilor din Basarabia, cu alte forme 
sociale şi economice, dar cu acelaş suflect, cu aceiași 
limbă, cu aceleași datini și obiceiuri. Oraşele Basara- 


biei sunt cu desăvârşire streine sufletului poporului ro- 
mânesc dintre Prut şi Nistru, şi aceasta ne face să ne 

gândim nu numai la schimbarea orientaţiei culturale ale 
Orașelor, cum se incearcă să se facă acuma, Ci și la 

naționalizarea oraşelor prin- urbanizarea mahalalelor şi a 
suburbiilor, prin încurajarea comercianților şi industria- 
șilor români, prin împroprietărirea funcționarilor. 

Creaţiune artificială a regimului rus, Chișinăul, cu 
toate că în mahalale şi suburbii are rezerve puternice 
româneşti, este un oraş străin. 

Dar dacă cineva şi-ar pune întrebarea ce naţionali- 
tate predomină în Chişinău, care sunt deosebirile etno- 
grafice ale acestei naționalități în ce privește costumul, 
limba, obiceiurile etc., nimeni n'ar putea răspunde pre- 
cis la această întrebare, sau ar întrebuință un termen 
de o rară ingeniozitate, astăzi frequent în Basarabia 
între acei cari îşi ascund originea, că populația Chişi- 
năului este de naţionalitate „basarabeană“. Călătorul 
mar găsi în Chişinău costume naţionale pitorești, n'ar 
auzi o limbă corectă, oricare ar fi ea, în afară doar de 
acea pe care o vorbesc țăranii moldoveni. Chișinăul co- 
mercial şi industrial, compus dintr'un conglomerat de 
naţionalităţi, din Evrei, Armeni, Greci, Bulgari, Ruși etc., 
mare o fizionomie precisă etnografică. Peste aceste na- 
ționalități a trecut poleiala culturii ruseşti, ele și-au pier- 
dut obârșia lor naţională, dar nu sau putut ridică nici 
la nivelul adevăratei culturi rusești. Ruşii veniți din ora- 
șele adevărat ruseşti, rămâneau de obiceiu surprinşi de 
vorba rusească auzită în Chişinău, de accentele străine 
în limba rusă, de construcțiile ciudate de frază a inte- 
lectualilor basarabeni, de scrisul ziarelor locale. Dar in- 
telectualii, comercianții şi meseriaşii originari din Chi- 
şinău, nu cunoşteau cum se cade nici limba lor natală, 
impestrițată cu cuvinte rusești, schimonosftă de influ- 

ența limbei ruseşti. Chişinăul sub ruși, a avut soarta 
tragică a oraşelor din provinciile cucerite rusești, cum 


Casa Eparhială. 

era Polonia, Caucazul, Ucraina, Crimeia etc., unde un 
conglomerat de naționalități adunate la un loc de un 

regim străin, le-a distrus firea lor națională, nepunând 
nimic în loc, i-a rupt de la cultura lor națională, nepu- 
tându-i apropiă de cea rusească, creând o intelectuali- 
tate cosmopolită, rece față de orişice manifestare naţio- 
nală şi ostilă regimului zilei. 

Această tragedie a naționalităților din Chişinău, se 
complică şi mai mult dela unire încoace. Unii cu mici 
regrete cu caracter mai mult romantic, alţii cu o uşu- 
rinţă izbitoare se leapădă de cultura rusă, încearcă să-și 
creeze cultura lor naţioală, dar lipsa de tradiţie cultu- 
rală-naţională şi necesitățile vieţii, îi fac să se adopte 
la cultura românească, să înveţe limba, să-şi dea copiii 
la şcoala română. Dar izul culturii ruseşti a rămas în 
sufletul lor, ei continuă să vorbească limba rusă şi 
mai stricată s'au acea naţională înoită cu: expresii noui, 
şi la cunoştinţele acestor naționalități se adaogă încă o 
limbă,. limba română, pe care cei mai mulţi din mese- 
riaşi şi târgoveți o cunoşteau și mai înainte, dar pe 
care o vorbesc tot atât de stricat, ca și pe cea rusă și 
ca şi pe ceâ proprie. 

Ceva foarte greu de precizat este şi creşterea popu- 
lației oraşului Chișinău, în care se observă salturi ne- 
naturale, neobişnuite în viața unui oraș care se des- 
voltă în mod normal. După datele oficiale rusești, creş- 
terea populaţiei Chişinăului se vede din următorul tablou : 

La anul 1812 populaţia se cifra la 7,000 suflete 


Pr: » pe 8,99 » 
» » 1835 „ » » „m 34,079 » 

La anul 1861 populaţia se cifra la 93,359 suilete 

Cum vedem, cifra din anul 1897 și 1912 e ceva 
mai mică decât acea din anul 1894, ceiace se explică 
prin faptul, că guvernul rus n'a luat în considerație 
populația suburbiilor orașului și a mahalalelor mărginaşe. 

Dacă am luă în seamă mortalitatea mare a populației 
Chişinăului în anii 1829—1830, 1834—1836 şi în 1842, 
când ciuma și holera seceră o bună parte din locuitorii 
lui, şi excedentul mic a născuților față de cei morţi, cum 
vedem dintr'o statistică din anii 1834—1843, reese clar 
că Chişinăul se alimentează cu populație venită din afară. 

Deja unire încoace, nu s'a făcut un recensământ ge- 
neral a populaţiei Chişinăului, astfel că datele pe care 
le-am putut culege, sunt departe de adevăr. Serviciul 
Statisticei Regionale din Basarabia, socoate că numărul 
populației în anul 1919 se cifrează la 133,000 de lo- 
cuitori stabili și 66,500 de sutlete de populație flotantă. 
Populaţia stabilă este compusă din 58,520 de barbaţi 
și 74,480 de femei, iar după naţionalităţi populația se 
imparte astfel : 


Români — 40,000. 
Evrei — 62,000. 
Nemţi — * 10000; 
Velico-ruși — 12,000. 
Ucraineni — 7,000. 


Bulgari  — 2,000. 


Toate aceste cifre nu pot fi socotite nici ca aproxi- 
mative, şi iată de ce: cum am văzut mai sus, numărul 
locuitorilor Chișinăului în anul 1894 se ridică la 128,218, 
adică, în 25 de ani, acest număr se sporeşte abia cu 
5,000 de suflete, ceiace desigur, nu este adevărat. Numă- 
rul prea exagerat al Nemţilor, care după date precise 
nu sunt decât vre-o 500 de suilete, şi prea mic al Ro- 
mânilor, precum și lipsa Polonejilor, Armenilor și Gre- 
Cilor, cari au comunităţile lor, școlile şi bisericile lor, 
ne țace să credem că cifra populaţiei Chişinăului este 
cu mult mai mare. ln ce priveşte numărul Românilor, 
în anul 1894, după statistica Ruşilor, se găsesc 34,890 
de suflete, adică aproape jumătate din numărul total al 
locuitorilor. Astăzi desigur se păstrează cam aceiaşi pro- 
porție a Românilor față de celelalte naționalități. 

În lipsa unui oficiu de stare civilă, e toarte greu de 
stabilit mişcarea populaţiei în oraș. După aceleași date 
foarte problematice, în anul 1919 în Chişinău sau con- 
tractat 1,144 de căsătorii, numărul născuţilur a fost de 
3,350, iar numărul morţilor — 2,765, adică oraşul a daț 
un excedent de 585 născuţi. 

Până la anul 1812 Chişinăul, cum am văzut, a tost 
un oraș pur moldovenesc. Câţiva negustori evre: şi ar- 
meni, stabiliți aici pe la sfârşitul . veacului al XVII-lea, 
nau putut schimba fizionomia oraşului. Cu toate mă- 
surile artificiale pe care le aplică guvernul rus pentru 
desnaţionalizarea Chișinăului, oraşul chiar în cursul vea- 
cului al XIX-lea apare ca un oraş străin pentru Ruşi, 
locuit în majoritate de Români și de Evrei. Insă Ro- 
mânii, răzeşi de obârşie veche, au fost împinși de valu- 


rile civilizaţiei străine la marginele orașului, cedând co- 
merțul şi industria celorlalte naționalități. Şi aceasta 


O casă ţărănească din mahalaua Sfânta Vineri. 





poate că a fost un mare bine pentru ei: retraşi la o 
parte, fără şcoală, având câte un petec de pământ, câte 





o căsuţă, toți acești lăptari, vieri, grădinari şi cărăuşi, 
trăiau în limba şi obiceiurile moldoveneşti. In casele 
lor se auzeă numai limba moldovenească, la nunțile lor 
răsună doina şi se rosteau „conăcăriile“, la sărbătorile 
lor se țineă datina străbună. Orașul a atins numai ex- 
teriorul lor, costumul moldovenesc, care a dispărut a- 
proape în întreaga Basarabie. Războiul mondial și re- 
voluția, a atins puţin și psihologia acestui ilot al ora- 
șului, dar şcoala și o politică înțeleaptă îndreptată spre 
ridicarea intelectuală și economică a suburbiilor și ma- 
halalelor oraşului, îi va face pe acești Moldoveni să 
schimbe înfăţişarea străină a oraşului comercial și in- 
dustrial. 

Populaţia evreiască s'a stabilit în Chișinău în dife- 
rite timpuri. După anul 1812, peste Evreii găsiți în Mol- 
dova și veniți cu armatele ruseşti, se aşează un nou 
val de Evrei, atraşi de privilegiile acordate de către gu- 
vernul rus comercianților. Printr'o decizie din 29 Sep- 
temvrie 1830, toți negustorii veniți din nou în Basarabia, 
se scutesc de orişice dări timp de cinci ani, următorii 
trei ani vi plătesc un sfert din dări, iar alți doi ani o 
jumătate. Din regiunile fostei Polonii, în special din gu- 
vernământul Podoliei, un număr mare de Evrei se 
îndreaptă spre Basarabia, în special spre Chişinău. 

Majoritatea Evreilor astăzi se ocupă de comerţ, o 
parte mai mică formează pătura idustriaşilor mici și a 
meseriașilor. Cele mai multe întreprinderi comerciale și 
industriale astăzi sunt în mâinile lor, ca și cele mai 
multe din clădirile din centrul oraşului și din podgo- 
riile mai mari ale Chişinăului. 

Majoritatea Evreilor care locueşte în partea veche a 
orașului, își câştigă pâinea zilnică prin comerț mic şi 
muncă la întreprinderi mai mari. Cei mai săraci vorbesc 
limba evreiască, acei cu dare de mână vorbesc o limbă 
stricată rusă. Acomodându-se ușor la nouile condițiuni 
de viață, Evreii din Chişinău sunt cei mai asimilabili 
pentru cultura românească. Ei n'au ce regretă după re- 
gimul rus, care în special in Chişinău n'a fost tocmai 
plăcut pentru ei. La Evreii care s'au stabilit în Chişinău 
inainte de războiul european, sa adăogat un număr 
mare de retugiaţi din Rusia sovietică, care sporesc nu- 
mărul aşa zisei populaţii flotante. 

Cei mai mulţi din Rușii rămași în Basarabia, sunt 
descendenţii funcționarilor din diferite vremuri, sau foştii 
funcţionari. Pe străzile Chişinăului și astăzi se văd șăpci 
spâlăcite rusești cu urmele insigniilor funcționăreşti, 
mântăli sure şi negre a foştilor ofițeri ruşi. Majoritatea 
acestor funcționari au învățat limba română şi ocupă și 
astăzi diferite funcţii la instituţiile comunale şi ale Sta- 
tului. Îndustriași şi comercianți mari între Ruşi nu sunt; 
unii din ei se ocupă de meserii—de tâmplărie, zidărie 
etc.; alții cari trăesc pe la marginile orașului și cari au 
rămas în Chișinău din regimentele cantonate aici, se 
indeletnicesc cu agricultura și grădinăria. 

Bulgarii cari se stabilesc în Chişinău în timpul ocu- 
paţiei ruseşti şi în anii 1815—1828, ca ocupaţie prin- 
cipală au grădinăria, sau cum îi zic Moldovenii de aici 
cu „bulgăria“. Ei şi-au pierdut limba, asimilându-se parte 
cu Românii, parte cu Ruşii. Armenii stabiliți la început 
ca comercianți, iar mai târziu ca arendași, bărbieri şi 

proprietari, se menţin ca naţionalitate aparte, numai mul- 
țumită religiei. Și ei și-au uitat limba, și cei mai mulți 
din ei vorbesc limba română. 

Cam la fel s'a întâmplat cu Grecii din Chişinău, 
cari au rămas aici din timpurile fanarioţilor şi ale ete- 
riei, în calitate de comercianți, plăcintari şi vechili la 
mânăstirile închinate; unii din ei s'au romanizat, iar 
alții au devenit Ruși. 

Ceva mai stabili din punct de vedere național, au 
fost Polonejii şi Nemţii, a căror ocupații de funcţionari, 
mici comercianți și industriaşi, le-a permis să se aşeze 
în Chişinău în diferite vremuri a stăpânirii ruseşti. 

Toate aceste naționalități, fără nici o legătură cu Ru- 
sia, fără o cultură proprie națională, uşor se adaptează la 
mediul culturii româneşti. Haosul de idei și sentimente 
de astăzi, zăpăciala de după revoluție, vor dispare şi 
toți aceștia care și-au pierdut naționalitatea, aceşti fără 
patrie, își vor regăsi patria şi naționalitatea în noul Stat 
Român. 


CULTURA. 


Pe când în celelalte două provincii, cari au trăit sub 
un regim străin, în Ardeal şi Bucovina, sa închegat 
repede o viaţă culturală românească mai mult sau mai 
puțin intensă, Chişinăul zace într'o somnolenţă culturală 
care-l caracteriză şi sub stăpânirea rusă. Aceasta se da- 
toreşte pe lângă condiţiunile speciale ale vieții de aici, 
și lipsei unui focar de cultură românească superioară. 
O universitate ar atrage forțele culturale locale și ar 

coordonă activitatea lor, servind ca un ferment bine- 
făcător pentru trezirea din apatie a lumei intelectuale, 
în general indolente și pasive. Sforțările unor elemente 
de a creă o mişcare culturală, o presă locală, o socie- 
tate științifică, se lovesc de indeferența descurăjătoare a 
publicului, de pasiunile politicianilor locali, cari sunt 
mult mai aprinse decât a politicianilor dela centru, de 
neînțelegerile între intelectualii locali și cei veniți de 
peste Prut, neînțelegeri, cari n'au la bază interese su- 
perioare și naționale. Aceasta este cauza, că pe când 
orașele cele mai mici din țară, cum este Bârladul, Bo- 
toşanii, Calafatul etc., dau semne de viață culturală, scot 
reviste și ziare, Chişinăul nu dă decât efemeride, cari 
dispar imediat ce văd lumina. S'au pus bazele mai mul- 
tor societăți culturale şi ştiinţifice, s'a încercat scoaterea 
mai multor reviste și ziare, şi Chişinăul nici până acum 
ma produs nimic mai mult sau mai puțin important din 
punct de vedere cultural. Menirea însă a acestui oraș ar 
fi, ca în nouile condițiuni de viață ale provinciei, să 
steă în fruntea tuturor manifestărilor culturale. 

Şi sub regimul rusesc, Chișinăul nu era din orașele 
de cultură. Încercările culturale ruseşti, în cele mai multe 
cazuri oficiale, nau adus în acest oraș străin și Ruşilor, 
decât la o parodie de cultură rusească, care se manifestă în 
partea exterioară a lucrurilor, în costume europene, în- 
tr'o limbă pocită, într'un teatru mediocru, într'o şcoală 
moartă, în două-trei ziare de intrigi provinciale. Nici o 
lucrare mai mult sau mai puțin serioasă în domeniul 
literar sau științific, n'a văzut lumina în Chişinău. Şi 
Ruşii din centrele culturale adevărate, erau în drept să 

despreţuiască această capitală a Vandeei, cum numeau 
ei. urbea păzită de Dumnezeu a Chişinăului. 





Din manitestănile culturale sub stăpânirea rusă, ar 
merită să fie remarcată activitatea tipogratiei Eparhiale 
din Chișinău, care a fost deschisă în anul 1814. De 

sub teascurile acestei tipografii, care a fost închisă la 
anul 1883 şi redeschisă la 1907, a ieșit un număr res- 
pectabil de cărți bisericești în limba moldovenească și 
0 serie de abecedare -moldoveneşti, cărți cari au con- 
tribuit la menţinerea unei continuității culturale româ- 
nești în Basarabia. Până la anul 1843, când se deschide 
prima tipografie particulară în Chișinău, tipografia Epar- 
hială eră singura tipografie în întreaga Basarabie. As- 
tăzi, în oraşul Chişinău se găsesc 18 tipografii. 

Ca să pue bazele unui început de cultură, Primăria 
Oraşului Chișinău deschide la anul 1832 o bibliotecă 
orășenească. 

În primele decenii ale existenței acestei biblioteci, 
activitatea ei eră mai mult decât redusă din cauza lipsei 
de cititori. Dela anul 1830 încoace, această bibliotecă, 
compusă aproape exclusiv din cărți ruseşti, ia o dez- 
voltare destul de mare. Biblioteca enumără astăzi peste 
100,000 de exemplare şi are un număr mare de abo- 
naţi. Dela unire încoace, această bibliotecă începe să se 
îmbogăţească și cu cărți româneşti. La anul 1918, din 
inițiativa Directoratului General de Instrucție, se înfiin- 
țează şi o bibliotecă românească prin donația de către 
Universitatea din laşi a unui însemnat număr de du- 
plicate din biblioteca ei. Această colecție prețioasă sa 
îmbogățit în anii ulteriori cu un număr mare de cărţi, 
biblioteca bucurându-se de dreptul de a primi cărți dela 
toate instituțiile grafice din țară. Numărul total al volu- 
melor trece de 30,000, și biblioteca care a fost cedată 
Universității Populare din Chişinău, este pe cale de a 
deveni unul din cei mai importanţi factori culturali din 

Chişinău. În legătură cu biblioteca, este necesar să amin- 
tim și despre Arhivele Statului, care posedă un număr 
de câteva mii de dosare, privitoare la ocupaţia rusească 
a Țărilor Românești din anii 1806 — 1812, ȘI la istoria 
Basarabiei din ultimul secol. Această arhivă, în special 
Arhiva Senatorilor, completată cu Arhiva Consistoriului 
din Chișinău, prezintă o valoare de neprețuit pentru 
istoria noastră națională și aşteaptă sirguința unui cer- 
cetător. 

Chișinăul m'a avut nici odată un teatru cu o trupă 
permanentă. Pe la anul 1820, din când în când se dau 
reprezentații teatrale în casele boereşti de către amatori. 
Ceva mai târziu Chișinăul începe să fie vizitat de către 
trupe venite din Odesa, trupe de actori Ruși, Italieni şi 
Nemţi, şi Chişinăul are şi un local special pentru re- 
prezentaţii teatrale, într'o clădire „murdară, veche, în 
stare de ruină“, cum scrie Zaşciuc la anul 1862. Abia 
la sfârşitul veacului al XlX-lea se construește un teatru 
în sensul propriu al cuvântului, pe lângă clubul așa zis 
al nobilimei, clădirea de astăzi a teatrului. Scena acestui 
teatru, pc lângă trupe de operă și de dramă venite din 
centrele rusești, a văzut şi trupe româneşti venite din 
vechiul Regat. Dela unire încoace se fac încercări de 
a organiză un teatru românesc cu o trupă permanenţă, 
Și cu concursul Ministerului Cultelor şi al Artelor, s'a 
reușit să se înjghebeze un teatru românesc destul de 
bun, care în curând va fi transformat în Teatru Naţional. 

Chişinăul are și două Muzee. Unul din ele, creat de 
către fosta Zemstvă Gubernială, astăzi Muzeul naţional, 
instalat într'o clădire frumoasă, are o secție de ştiinţe 


naturale, care ar putea face cinste orişicărui oraş euro- 
pean. Mulțumită talentului fostului conservator al Mu- 
zeului, a lui Osterman, se organizează secţia florei şi fau- 
nei Basarabiei, cea mai bogată secție în Muzeu, iar cerce- 
tările făcute de către Zemstvă în domeniul agrogeologiei, 
prin savanții ruşi Nabochih şi Mihailovschi, a dat secţia 
Geologică și Agrogeologică. Pe lângă Muzeu există și 
o secție Etnografică și Arheologică, întemeiate tot în 
timpul când Muzeul aparținea Zemstvei, dar aceste sec- 
țiuni sunt aproape nule. 

Al doilea Muzeu, Muzeul de arheologie bisericească 
a Societăţii arheologice bisericești, conţine o colecţie 
prețioasă de cărţi vechi, icoane şi obiecte bisericești, 
joarte interesante pentru istoria artei moldovenești. 

In Chişinău există și câteva Societăţi cu caracter cul- 
tural şi ştiinţific, cum este Universitatea Populară, Societa- 
tea de Arheologie Bisericească, Societatea Istorico-Literară 
„B. P. Hâjdău“, Societatea „Ateneul Popular al Moldovei 
dintre Prut şi Nistru“, filiala Caselor Naţionale din Bucu- 
reşti, societăți şi instituţii cari își au meritele lor în viaţa 
culturală a Chișinăului. Comisiunea Monumentelor Istorice, 
secția Chişinău, Instituţie de Stat, este la începutul 
activității sale, și pe lângă chestiuni de ordin admini- 
strativ în legătură cu conservarea monumentelor istorice, 
își îndreaptă cercetările în domeniul trecutului Basarabiei, 

Presa periodică a Chişinăului îşi are şi ea istoricul 
ei. Administraţia locală rusă pentru nevoile provinciei 
dela anul 1860, scoate un ziar săptămânal „Buletinul 
regiunei (mai târziu guvernământului) Basarabiei“, pri- 
mul ziar rusesc în Basarabia. La anul 1867 apare re- 


90 —— ŞTEFAN CIOBANU 


vista oficială a Arhiepiscopiei Chişinăului în limba rusă 
Şi română, care dela 1871 începe să apară numai în 

vuseşte. Zemstva gubernială şi Primăria Chișinăului, 
scot din când în când buletinele lor. Ceva mai târziu 
încep să apară și ziare neoficiale, cum a fost „Moni- 


torul Basarabiei“ (1889—1897), „Basarabeanul“ (1891— 
1901), „Prietenul“ lui P. Cruşevan, „Viața Basarabiei“. 
După prima revoluţie rusească, în Chişinău încep să 
apară și ziare în limba românească. Aşa a fost „Basa- 
rabia“ (1905—1907), „Viata Basarabiei“ (1907), „Mol- 
dovanul“ (1907—1998), revista „Luminătorul“ (dela 1908 
până în prezent), „Glasul Basarabiei“ (1913—1914), 
„Cuvântul Moldovenesc“ (1913—1918). 

Dela unire încoace, în Chişinău încep să se tipă- 
rească mai multe ziare și reviste româneşti, cum a fost 
„Ardealul“, „România Nouă“, „Sfatul Țării“ şi altele 
cari apăreau mai mult sau mai puțin accidental, pre- 
cum Și revistele „Scoala Basarabiei“, „Cuvântul Drep- 
tâții“, „Foaia plugarilor“ etc. Lipsite de orişice sprijin, 
aceste întreprinderi culturale nu se pot menţine, și după 
incercări zădarnice de obiceiu dispar. In prezent Chişi- 
năul are o singură gazetă zilnică „Dreptatea“, ziar de 
partid, care cu greu îşi menţine apariţia. În schimb 
Chișinăul are şase ziare zilnice rusești, sprijinite de 
către politicianii locali. 

Istoria învățământului în orașul Chişinău, este ceva 
mai bogată în evenimente. Până la anul 1812, în Chi- 
Șinău a existat o şcoală „domnească“ și vre-o două- 
trei şcoli pe lângă bisericile din Chișinău. Mulțumită 
intervenției Mitropolitului Gavriil Bănulescu-Bodoni, în 
anul 1813 se deschide seminarul teologic din Chişinău, 
pe lângă care la anul 1816 se înființează și un pensio- 
nat al nobilimei. Pentru seminar se ridică o clădire 
proprie la anul 1817, actuala clădire a seminarului 
vechi, refăcută la anu! 1868; în ami 1900—1901 se ri- 

dică și noua clădire a seminarului. De seminar ținea 
ŞI o şcoală spirituală, un fel de şcoală pregătitoare pen- 
tru seminar, care trece în clădirea e: proprie la anul 
1877. 

La anul 1822 în Chișinău se înfiinţează prima şcoală 
primară („parohială“), iar cu doi ani mai târziu o școală 
Lancasteriană, „cea mai bună în Rusia“, după afirmaţia 
unui călător de pe la anul 1841. Deschiderea unei şcoli 
medii „ţinutale“ a avut loc în anul 1829, iar la anul 
1833 se deschide liceul regional din Chişinău, primul 
liceu în Basarabia. Până la anul 1861, liceul cu inter- 
natul se adăposteă „în trei clădiri particulare de piatră 
cu totul improprii“, cum scrie Zaşciuc. Ministrul de In- 
strucție publică rus cumpără clădirea actualului liceu 
No. 1, clădire în care eră un spital militar. Această 
clădire în anul 1862 după un incendiu se reface: co- 
loanele în stil empir din fața liceului dispar și clădirea 
ia înfăţişarea pe care o are acuma. 

Predarea materiilor în aceste școli se face în limba 
rusă, limba moldovenească predându-se ca obiect de 
studiu până la anul 1866, când a fost scoasă cu desă- 
vârşire din învățământ. Dela anul 1840 încoace încep 
să se înfiinţeze şi școli de fete particulare, cum a fost 
școala Anastasiei Rizo (1840), pensionatele Fori (1841), 
Jano (1843) şi Balen de Balu. Pentru copilele de preoți 
se deschide dela anul 1864 şi o şcoală eparhială de 
fete cu un program special, care se apropie de progra- 
mul şcoalelor medii. Clădirea acestei şcoli mari se ri- 
dică la anul 1872. La anul 1871 Zemstva gubernială a 
luat pe seama sa liceul particular Beliugova, astăzi 

liceul de stat Regina Maria. Tot în acest an un gim- 
naziu particular se transformă în liceu, actualul liceu 

l, 


Liceul Nr. 


Nr. 2 de băeţi, iar la 1873 se deschide liceul Real 
care la anul 1884 îşi ridică clădirea lui proprie. În clă- 

direa frumoasă și temeinică a pensionatului nobilimei 
ridicată la anul 1905, se deschide în anul 1908 liceul 
No. 3 de băeți. 

Din aceste şcoli, cari au rostul lor cultura! pentru 
Basarabia, merită atenția seminarul teologic şi liceul 
Nr. 1 de băeți, care posedă câte o bibliotecă înzestrate 
cu un număr mare de cărți şi reviste vechi ruseşti; 
liceul Nr. 3 cu sala lui, pe peretele căreia este gravat 
pe o placă de marmoră actul unirei dela 1918 şi li- 
ceul real, cu o frumoasă colecţie de tablouri cu un 
cabinet bogat pentru științele fizico-chimice și cu o sta- 
ție meteorologică și observator astronomic. 

Treptat se deschid şi şcoli primare, cari la anul 1889 
au ajuns la numărul de nouă. Şcoli profesionale în Chi- 
şinău n'au existat în afară doar de școala de viticultură, 
care își ia ființă la anul 1842 şi o şcoală orășenească 
de meserii. În ultimii ani ai stăpânirei ruseşti, în Chi- 
şinău ia o dezvoltare destul de mare învățământul se- 
cundar particular, în special cel pentru fete, care în 
Chișinău a fost exclusiv particular. Se înțelege, că pre- 
darea în toate şcolile secundare şi primare se făceă în 
limba oficială a statului rus. 

Revoluţia dela 1917 şi unirea, au adus un nou cu- 
rent în învățământul din Chișinău. La 1917 se mani- 
festă tendința de a crea școli în limba națională, dar, 
în lipsă de elemente didactice pregătite pentru şcoala 
națională, în lipsă de manuale, introducerea principiu- 
lui naționalizării întâmpină dificultăţi la minoritățile din 
Chișinău. Învățământul românesc, cum este şi firesc, ia 
o dezvoltare mare în condiţiunile noui de viaţă. Infiin- 

țarea mai multor internate pe lângă licee, înființarea a 
unor şcoli noui, cum este şcoala normală de băeţi, 


Catedrala oraşului 





şcoala de conducătoare de grădini de copii, şcoala pro- 
fesională, o şcoală medie, mai multe școli primare şi 
de grădini de copii, schimbă şi caracterul populaţiei 





şcolare, care devine tot mai românească. Pe când sub 
regimul rus, școala secundară eră destinată numai pen- 
tru copiii de funcționari şi de oameni cu dare de mână, 
pe când în aceste școli aproape nu erau copii de țărani 
și Moldovenii nu se găseau decât dela 3 până la 15 la 
sută, astăzi şcoala secundară este asediată de către ele- 
mente românești dela țară, democratizându-se şi naţio- 
nalizându-se și ca suflet. Numărul copiilor care ur- 
mează Şcoala, atinge cifre, pe cari nu le-a atins nici 
odată în trecut. 

Cele patru licee de băeţi din Chişinău și trei de 
fete aveau la 1 Octomvrie 1924 următoarea populație 
școlară : 

Cum vedem' acri elevilor români este ceva mai 
mic la liceele externate Nr. 2 de băeți şi princ. Da- 
diani de fete. Internatele liceelor adăpostesc următorul 


număr de copii: 





Liceul Nr. | — 226 interni 
A ENE 3 — 182 
„Real = 1 „, 
„Regina Maria — 150 „, 

Şcoala Eparhială — 008. 





Total . . . 1255 de interni. 


Sub alte aspecte se prezintă populaţia şcolară a ȘCoa- 
lelor medii din Chișinău, cari sunt chemate să servească 
interesele orășenilor în special. 

invățământul normal, care dela unire încoace a luat 
O dezvoltare mare în întreaga Basarabie, se prezintă 
foarte bine şi în Chişinău. În afară de două școli nor- 
male, una de învăţători şi alta de învățătoare, există o 
școală de conducătoare de grădini de Copii Şi 0 secţie 
normală pe lângă şcoala Eparhială de fete. lată cum se 


prezintă populaţia şcolară în aceste şcoli, la 1 Octom- 
vrie 1924: 

Majoritatea covârșitoare a elevilor dela aceste școli 
copii de săteni, sunt' adăpostiţi în internate, cei mai 
mulți ca bursieri. 

Dacă la acest număr de şcoli secundare adaogăm 
şcoala de viticultură cu 103 elevi, o şcoală comercială 
superioară, seminarul teologic și școala spirituală, o 
școală profesională de fete, toate în afară de şcoala co- 
mercială superioară, cu o populaţie școlară aproape ex- 
clusiv românească, căpătăm o impresie complectă  asu- 


pra învățământului secundar din Chișinău. 
Și învăţământul primar cu introducerea legii obliga- 


tivității învățământului, dela 1918 incoace este în com- 
plectă dezvoltare. Orașul Chişinău are 38 de școli pri- 
mare, din care 14 şcoli de băeţi, 15 de îete şi 9 mixte. 
Populaţia şcolară se poate vedeă din următorul tablou : 

Total. . . 12823 1813/2613 105|7357 


În afară de aceasta, în Chişinău au fost înființate 
dela anul 1918 încoace, 26 de grădini de copii, cari 


Reședința arhiepiscopului. 





nau existat în Chişinău sub stăpânirea rusă. Numărul 
copiilor în grădinile de copii atinge cifra de 1180, din 


cari 380 Români, 369 Ruși, 399 Evrei şi 32 alte naţio- 
nalități. 


CULTUL 


În cele două provincii româneşti, cari au îndurat ju- 
gul stăpânirii străine, în Ardeal și Bucovina, religia a 
jucat cel mai important rol în viața socială şi mai ales 
cea națională. Deosebirele confesionale între popoarele 
de acolo, de obiceiu coincideau cu deosebirile naționale. 
Lupta pe care o duceau naționalitățile între ele, se des- 
făşoară sub scutul bisericii ; ca armă în aceste lupte, eră 
întrebuințată cultura naţională. Aceasta a dus nu numai 
la păstrarea ființei naționale a poporului, ci şi la des- 
voltarea culturii naționale. 

Basarabia anexată la pravoslavnica Rusie sub pre- 
textul eliberării pravoslavnicilor Moldoveni de sub „ju- 
gul agarean“, n'a cunoscut nici luptele religioase de 
acolo, nici viaţa naţională din provinciile Austro-Ungare. 
Biserica ortodoxă ca biserică oficială, eră biserica do- 
minantă în stat, restul confesiunilor fiind numai tolerate. 
Şi reflexul acestei politice generale rusești, se vede și 
în viața cultului din oraşul Chişinău. Aceasta îi face pe 
Moldoveni să se apropie de pravoslavnicii Ruși, sepa- 
rându-se de celelalte popoare, şi a nu pune preţ pe 
chestiunea naţională, care nu avea stimulentul religios 
din Ardeal și Bucovina. 

Pentru scopuri mai mult politice față de Principa- 
tele Române şi poate și din motive de recunoștință față 
de mitropolitul Gavriil Banulescu-Bodoni, guvernul rus, 

înființează în Chişinău o mitropolie a Basarabiei. Ga- 
vriil Banulescu-Bodoni dă bisericii din Basarabia 0 nouă 


Biserica Mazarachi. 


L - 





organizare, luând în consideraţie şi unele tradiții locale. 
EI înființează în Chișinău un seminar, unde se predă 





102 = ȘTEFAN CIOBANU 


şi limba moldovenească, crează o tipografie, care a ju- 
cat un rol foarte important în viața culturală-biseri- 

cească a provinciei. Oraşul Chişinău la anul 1812, aveă 


opt parohi: două în suburbiile Visterniceni şi Buiucani, 
Și şase în oraş, și anume: Catedrala cu hramul Arh. Mihail, 
Biserica Bunavestirii, Biserica Sf. Ilie, Biserica Înălţării, 
Biserica Nașterii Maicii Domnului și Biserica Grecească 
de pe lângă epitropia moșiilor închinate Sf. Mormânt. 

in cursul unui veac de stăpânire rusă, biserica or- 
todoxă din Chişinău, nu s'a manifestat prin nimic. Un 
rând de arhierei ruşi care l-au succedat pe mitropolitul 
Gavriil, cu încetul au unificat cu desăvârşire viața paro- 
hială din oraș, introducând limba rusă în serviciul divin 
în cele mai multe din bisericile Chișinăului. Limba ro- 
mână s'a menținut parțial aproape până în zilele noa- 
stre numai în unele biserici mărginașe. 

Sub regimul rus s'au ridicat încă opt biserici orto- 
doxe, pe lângă care s'au înființat și parohii, şi anume: 
Biserica Sf. Gheorghe (1819), Biserica Sf. Haralambie 
(1836), Biserica Tuturor Sfinților (1830), Biserica Sf. 
Teodor Tiron (1858), Biserica Sf. Treime (1869), Bise- 
rica Adormirii Maicii Domnului (1892) şi Biserica Sf. 
Dimitrie (1902). 

Ca monument de artă, cea mai frumoasă din bise- 
ricile noui din Chişinău, este catedrala orașului, ridi- 
cată în anul 1836, a cărei înfăţişare pe din afară, per- 
fect de bine armonizează cu casele în stil empir din 
anii 1820—1840. Pictura catedralei reprezintă curentul 
nou din arta picturală bisericească rusă, curentul repre- 
zentat prin școala lui Vasneţov. Clopotnița din fața ca- 
tedralei, destul de înaltă, nu reprezintă nimic deosebit, 
Mult mai interesant este turnul prin care se face intra- 
rea în grădina catedralei, construit în anul 1840, cu un 


TU 


clopot mare de o greutate de 6400 kilograme, cu un oro- 
logiu, turn sprijinit pe pereţi masivi, în care se ascund 





Un monument funerar de lângă biserica Sf lie. 


16 coloane ornate cu capitele corintiniane de frunzișuri. 


De un interes deosebit sunt cele câteva biserici vechi, 
ce s'au păstrat în partea de jos a oraşului, biserici care 
datează din timpurile de înainte de anexarea Basarabiei. 
Din aceste biserici, în afară de biserica Armenească, 
care poate a fost și ea biserică ortodoxă și care este 
clădită în stilul vechilor biserici moldoveneşti, cele mai 
vechi din bisericile Chişinăului sunt următoarele: 
Biserica Sf. Mihail şi Gavriil, vechea Catedrală a ora- 
Şului, fosta biserică „Domnească“ cu hramul Sf. Nico- 
lae, care se pomeneşte în actele dela 27 lulie şi 10 
Octomvrie 1741, şi dela 1 Decemvrie 1755. Biserica în 
formă de corabie, cu o clopotniță durată deasupra nar- 
texului, cu un pridvor adaos mai târziu, păstrează ceva 
din frumusețea bisericilor moldoveneşti. O inscripție pe 
o piatră de marmoră vestește că biserica a fost reclă- 
dită şi împodobită în anul 1808 „de frații maioru loan 
și sărdariul Feodor fii protoierei Constandin Măcărescul 
spre pomenire și Slava cinstirei acești prăznuiri din par- 
tea noastră“... 

Biserica Râşcanu din Visterniceni, cu hramul Sf. 
Constantin și Elena, cu o poartă din anul 1837, cu o 
mulțime de pietre mormântale în curte, pe care sunt 
gravate inscripții moldovenești, are aceeaşi formă a co- 
rabiei. O inscripție ne spune, că „această sf. biserică 
din temelie s'au zidit cu cheltuiala a robului lui Dum- 
nezeu Constantin Râșcan biv. v. spătar 1777“. Un aer 
dela anul 1765 şi câteva icoane vechi dau o impor- 
tanță şi mai mare acestei biserici. 

Biserica Bunavestirea de pe un umăr de deal dea- 
supra Bâcului, mai puțin interesantă decât cele două bi- 

serici de mai sus, a fost reclădită în anul 1810 de către 
„Căpitanul Terinte și de alți iubitori de Hristos". 





Piatră mormântală cu inscripţie moldovenească din anul 1787. 
Biserica St. |lie. 

Cea mai interesantă biserică ca arhitectură veche 
moldovenească este biserica  Mazarachi, aşezată pe o. 





Biserica Armenească. 


sprinceană de deal deasupra Bâcului. Biserica în forma 

corabiei cu sânuri rotunzi în pereţii laterali şi cel din- 
spre răsărit, cu o cupolă care se sprijină pe aceste sâ- 

nuri Şi care nu străpunge acoperişul, cu o clopotniță 
care admirabil armonizează cu întreaga clădire, nu se 
ştie când este construită. După părerea unora această 


biserică ar fi cea mai veche biserică din Chişinău. Prid- 
vorul adaogat mai târziu, răpește mult din frumuseţea 
bisericii. Şi aici se găsesc câteva pietre mormântale cu 
inscripții moldovenești din veacul al XVIII-lea şi câteva 
icoane vechi. 

Tot de pe la finele secolului al XVIII-lea, datează 
Și biserica Sf. ilie, care ca formă se apropie de bise- 
rica Mazarachi şi care este interesantă și prin câteva 
monumente funerare cu inscripții moldoveneşti. 

Pe lângă bisericile parohiale notate mai sus, Chiși- 
năul mai are incă 19 biserici şi capele ortodoxe pe 
lângă școli şi spitale, cari servesc interesele spirituale ale 
acestor instituțiuni. 

Orașul Chișinău are protopopia lui aparte, iar au- 
toritatea superioară spirituală a credincioșilor ortodocşi, 
este arhiepiscopul Chișinăului şi consistorul. Ca centru 
a vieţii religioase a Basarabiei, sau, cu înființarea epar- 
hiilor Hotinului şi Ismailului, ca fost centru, Chișinăul 
posedă mai multe bunuri a eparhiei, cum este semi- 
narul, şcoala spirituală, şcoala de cântăreţi, școala e- 
parhială de fete, contestată de autoritățile şcolare, o 
tipografie, o fabrică de lumânări, mai multe imobile şi 
vre-o două podgorii. 

In ce priveşte clerul orașului, compus în mare ma- 
joritate din Români, cu studii seminariale rusești, mai 
rar academice, el s'a adaptat la nouile împrejurări, adu- 
cându-și tributul său pe terenul naţional religios, ro- 
manizând aproape toate parohiile, dar găsindu-se în 
frământări vremelnice și inerente pentru lucruri pămân- 
tești, frământări inutile şi pentru ei și pentru Statul Român: 

Celelalte confesiuni creştine din Chişinău sunt foarte 
puţin numeroase ca populaţie. 

Cea mai veche comunitate din oraş, este comunitatea 
armeană, care datează din timpurile când Basarabia fă- 
cea parte din Moldova. La anul 1804 Armenii din Chi- 
Şinău își ridică o biserică, sau poate o refac pe una 
moldovenească căzută în ruină, care există şi astăzi, și 
nu este exclus, că ei au avut biserică în Chişinău şi 
înainte de această dată. Sub regimul rus Armenii aveau 
în Chişinău episcopul lor, care păstorea eparhia basara- 
beană şi pe cea din guvernămintele de pe litoralul Mării 
Negre şi purtau titlul de episcop de Chişinău și Hahi- 
cevani. Autoritatea superioară bisericească a Armenilor 
eră patriarhul de Ecimiadzin din Caucazia. Astăzi co- 
munitatea Armenească enumără 130 de familii arme- 
neşti, şi în afară de biserica despre care am amintit, mai 
au o capelă la cimitirul armenesc; biserica armeană din 
Chişinău ca şi din întreaga Basarabie, s'a afiliat la 
episcopatul de Bucureşti, care depinde de patriarhatul 
de Constantinopol. Comunitatea însă din Chişinău, so- 
coate ca cap al bisericii sale pe patriarhul de Ecimiad- 
zin, fapt care nu este recunoscut de către guvernul ro- 
mân şi care a provocat neînțelegeri chiar în sânul co- 
munității armenești. Viața comunității armenești nu se 
manifestă decât în chestiuni de administrație religioasă. 

Comunitatea luterano-evanghelică s'a înființat în Chi- 
șinău în anul 1825, când în Chişinău se stabileşte un 
număr de Nemţi din regiunile ruseşti locuite de Nemți 
în calitate de funcţionari, militari, meseriaşi și negustori. 
La anul 1838 această comunitate zideşte biserica lute- 


rană cu un turn original în stilul gotic. Până la înce- 
putul războiului mondial, comunitatea evanghelico-lute- 
rană eră destul de numeroasă; ea aveă şi şcoala ei, 
care a funcționat cu întreruperi dela anul 1827 până la 
anul 1915. Astăzi comunitatea evanghelico-luterană nu- 
mără vre-o 500 de suflete in cap cu un pastor, care 
depinde de consistorul din Tarutino. Ca autoritate su- 





Biserica Catolică. 


perioară bisericească, ei recunosc episcopatul din Sibiu. 
Și viaţa religioasă a comunităţii evanghelico-luterane se 
mărginește la îndeplinirea formalităţilor religioase și la 
Viața sufletească a enoriaşilor. 

Comunitatea. romano-catolică, compusă aproape ex- 
clusiv din Poloneji, se formează pe la anul 1830 şi ceva, 
ridicând la anul 1840 o biserică, despre care scriitorul 

Kraszewski scria la anul 1843: „biserica catolică, nu 
demult consiruită, nu departe de catedrală, este destul 

de bună, dar construcția nu este frumoasă. Cele două 
turnulețe mici la intrare sunt alipite fără nici o proporție. 

Sub stăpânirea rusă ei depindeau, din punct de vedere 
spiritual, de episcopia din Tiraspol. Cu toate încercă- 
rile de a dă o dezvoltare mai mare vieţii culturale reli- 
gioase sub Ruși, Polonejii n'au reuşit să-şi creeze de- 
cât o bibliotecă şi o școală primară, care nu funcționa 
regulat. Astăzi comunitatea romano-catolică are o școală 
întreținută de Stat, se ocârmueşte de un decanat, care 
s'a afiliat la episcopatul romano-catolic din lași. Comu- 
nitatea romano-catolică nu are decât vre-o 1.800 de 
enoriaşi. 

Comunitatea lipovenească şi secta molocanilor au 
și ele bisericile lor, lipovenii—două parohii, iar molocanii 
o casă de rugăciune. 

In total secta lipovenească și molocană are vre-o 
4.000 de sufiete. Sub ruşi aceste secte au fost prigo- 
nite până pe la sfârşitul secolului al XIX-lea. Ele exis- 
tau în mod clandestin şi abiă în ultimile decenii li s'a 
îngăduit a-și ridică biserici. 

In Chişinău mai există o casă de rugăciune a bap- 
tiștilor, sectă care în ultimii ani începe să prindă ră- 
dăcini în oraş, ca şi în provincie. 

Cea mai numeroasă comunitate, după biserica orto- 
doxă, comunitatea evreiască, astăzi are 67 de sinagogi 
Şi case de rugăciune. Diferenţa între casele de rugă- 
ciune Şi sinagoge este numai în numărul enoriașilor, nu 
în sistemul de administrare. Sub regimul rus comuni- 
tatea evreiască aveă şi un fel de școli parohiale, aşa 
zise hedere, în cari se predau obiectele religioase de 
către învăţători aproape fără nici o pregătire pedagogică. 
Comunitatea evreiască, pe lângă chestiuni pur religioase, 

rituale, se ocupă şi de opere de binefacere. Astăzi 
această comunitate are în fruntea ei un rabinat, care 
poartă oficiul stărei civile, ca și celelalte comunități din 
Chișinău, administrează sinagogile şi casele de rugă- 





Un plan în relief al orașului Chişinău din anul 1880. 


ciune, supraveghiază viaţa religioasă a enoriaşilor, care 


dela revoluție încoace, pe zi ce merge scade. 
La acestea s'ar mai puteă adaogă un mic număr de 


caraimi, o sectă a religiei mozaice care nu recunoaşte 
talmudul, sectă care numără numai câteva tamilii în 
orașul Chişinău. 


CHINA —————— 


Planul oraşului Chișinău dela anul 1800. 

